Мектеп питкериўшилерине аттестат бериў тәртиби белгили болды » KarInform\nМектеп питкериўшилерине аттестат бериў тәртиби белгили болды\nУлыўма орта билим бериў меткеплеринде 2019-2020-оқыў жылын жуўмақлаў ҳәм оқыўшыларды аттестат пенен тәмийинлеў ҳаққында Өзбекстан Республикасы Халық билимлендириў министриниң буйрығы жәрияланды. Бул ҳаққында Қарақалпақстан хабар агентлиги хабар берди.\n•\t5-июньге шекем питкериўшилерге аттестат (аттестат ҳәм сертификат) бланкаларына қойылатуғын жуўмақлаўшы баҳалар attestat.uzedu.uz электрон системасына киргизиледи ҳәм белгиленген тәртипте рәсмийлестириледи;\n•\t15-июньге шекем басып шығарылған аттестатлар электрон түрде (сканер) питкериўшилерге жеткериледи;\n•\tтаярланған аттестатлар, алтын ҳәм гүмис медальлар аймақта эпидемиологиялық жағдай жақсыланғаннан кейин оқыўшыларға тапсырылады.\n•\tаттестатлар, алтын ҳәм гүмис медальлар эпидемиологиялық жағдай жақсыланып, оқыўшыларға тапсырылғанға шекем барлық қәўипсизлик илажлары көрилген ҳалда улыўма орта билим бериў мәкемесинде сақлап турылады.\nМектеп питкериўшилерине транспорт басқарыў гүўалығы берил ...\nМектеп оқыўшылары қәбилетине қарай алтын ҳ ...\nЖеке меншик мектеплер мәмлекетлик үлгидеги аттестатларды бере а ...


Юбилей суперфлагмани – Xiaomi Mi 10 Ultra тақдим этилди! - Terabayt.Uz\nКеча – 11 август куни Xiaomi ўзининг ўн йиллигига бағишланган тақдимот тадбирини ўтказди. Унда корпорация раҳбари Лэй Цзюнь (Lei Jun) нутқидан сўнг маросимнинг бош қаҳрамони – Xiaomi Mi 10 Ultra смартфони тақдим қилинди.\nЎҚИНГ: Тақдимотдан аввал Xiaomi Mi 10 Ultra анбоксинг видеоси: уни чиқарганга миллион доллар жарима солишди!\nЭслатиб ўтамиз, «Хитойча Apple»нинг ўн йиллигига бағишланган флагмани Xiaomi Mi 10 Pro Plus ёки Xiaomi Mi 10s номлари билан атаб келинаётган эди. Хитойда уни Xiaomi Mi 10 Extreme Commemorative Edition деб номлашган бўлса-да, халқаро бозорга Xiaomi Mi 10 Ultra модели сифатида чиқарилади.\nКомпания лидерининг сўзларига кўра, юбилей моделини муносиб қилиб чиқариш учун унинг дизайни устида анча тер тўкишган. Умуман, Xiaomi ўзининг барча сўнгги технологик ютуқларини шу суперфлагманга татбиқ этган.\nСмартфоннинг стандарт версияси орқа панели керамикадан ишланган ва икки хил – ёрқин ва тўқранг вариантларда чиқариляпти. Керамик талқиндан ташқари, смартфон орқа қопқоғи шаффоф бўлган версияда ҳам тақдим этилди.\nXiaomi Mi 10 Extreme Commemorative Edition экрани OLED-панелли бўлиб, четлари қайрилган. Унинг ўлчами диагоналига 6,67 дюймлик, тасвир аниқлиги 2340х1080 пикселлик (FHD+ формати). Дисплейда кадр янгиланиш частотаси 120 герцга тенг бўлиб, у 10 битлик ранг чуқурлигига ҳамда кенгайтирилган HDR10+ динамик диапазони қўллаб-қувватловига эга. Экранда ёрқинликнинг автоматик созланишини юксак даражага кўтаришган; дисплейнинг максимал ёрқинлиги эса 1120 кд/м2’га тенг. Олд камера юқори чап бурчакдаги тирқишга ўрнатилган 20 мегапикселлик якка датчикка эга.\nЮбилей суперфлагманининг бош камера тўрт модулли бўлиб, ундаги 48 мегапикселлик асосий сенсор электрон ва оптик барқарорлаштириш тизимига, 8K резолюциясигача бўлган сифатда видео ёзиб олишга қодир. Иккинчи – портрет датчиги 12 мегапикселлик аниқликда ва 2 карралик оптик яқинлаштириш хусусиятига эга. Учинчи – перископик модул алоҳида эътиборга лойиқ: унга 10 карралик оптик ва нақ 120 карралик рақамли зум ттабиқ этилган! Ва ниҳоят, 20 МПлик кенг бурчакли камера 120 даражалик кўриш бурчагига эга. DxOMark мутахассислари аллақачон бу флагман камерасини синаб кўриб, максимал – 130 балл беришган.\nXiaomi Mi 10 Ultra суперфлагмани Qualcomm компаниясининг энг зўр – Snapdragon 865+ чипсети эмас, балки ундан битта олдинги, «оддий» Snapdragon 865 процессори базасида ишлайди. Шунга қарамасдан, у AnTuTu бенчмаркида барча рекордларни синдирган!\nБу смартфон 16 гигабайтгача ҳажмли LPDDR5 тоифали тезкор хотира ҳамда 512 гигабайтгача ҳажмли UFS3.1 стандартидаги доимий хотира чиплари билн таъминланган. Xiaomi Mi 10 Extreme Commemorative Edition иш жараёнида қизиб кетмаслиги учун суюқликли совитиш тизимига ҳамда ҳароратни аниқ назорат қилиб турувчи саккизта датчикка ҳам эга. Компания уни энг сўнгги – Wi-Fi 6 модули ҳамда стереодинамиклар билан ҳам жиҳозлаган.\nXaomi Mi 10 Ultra модели симли усулда нақ 120 ваттлик технология бўйича тезкор қувватлана олади ва шундай зарядник ҳам қадоққа солинган. Унинг ёрдамида суперфлагманнинг 4500 мА/соатлик аккумуляторини атиги 5 дақиқада нолдан бошлаб 41 фоизгача, 23 дақиқада эса тўлиқ қувватлаб улгурасиз!\nҚуйида бу суперфлагманнинг қувватланиш тезлигини iPhone 11 Pro Max билан таққослаб кўрсатишган:\nБундан ташқари, бу смартфон симсиз усулда ҳам анча-мунча флагмандан тезкор – 50 ваттлик усулда зарядланади. Реверсив симсиз қувватлаш бўйича ҳам зўр – Xaomi Mi 10 Ultra тегишли технологияни қўллаб-қувватловчи гаджетларга симсиз усулда 10 ваттлик тезкор заряд бера олади.\nXiaomi Mi 10 Ultra нархларига келадиган бўлсак, тезкор/ички хотира ҳажмига кўра, уни қуйидагича баҳолашган:\n8/128 гигабайтлиги – 760 доллардан;\n8/256 гигабайтлиги – 805 доллардан;\n12/256 гигабайтлиги – 865 доллардан;\n16/512 гигабайтлиги – 1005 доллардан.\nКечанинг ўзида яна Redmi брендининг энг зўр флагман – Redmi K30 Extreme Commemorative Edition (ёки Redmi K30 Ultra) ҳам тақдим этилган, унинг хусусиятлари ва нархлари билан мана бу хабарда танишасиз.\n#Xiaomi #Android смартфон #янги технологиялар # 5G смартфон #5G-смартфони #Xiaomi Mi 10S #Xiaomi Mi 10 Pro Plus #Xiaomi Mi 10 Extreme Commemorative Edition #Xiaomi Mi 10 Ultra


ЖЧ 2010: "Кутилмаган" чемпионат\n17.06.2010 20:38 | WC2010\nЖахон чемпионатида 1- тур учрашувлари якунланди. Ҳали жамоалар ҳақида хулоса чиқариш эрта бўлса-да, баъзи бир тенденциялар ҳозирданоқ кўзга ташланяпти. Авваламбор,ушбу чемпионат 1-турда энг кам киритилган тўплар билан ЖЧлари тарихига тарихга кириб бўлди. Бу тассодиф эмас.Жамоаларнинг сони 32 гача ошганидан сўнг(Франция,98) йилдан йилга киритилаётган голларнинг ўртача сони камайиб бораяпти. Ушбу чемпионат мазкур тенденцияни давом эттирадиган кўринади. Бир вақтлар Бразилия,Голландия,Аргентина жамоалари ижросидаги голлар шодасидан ҳозир дарак ҳам йўқ. Тўғри, бу 2-турда шундай натижа бўлиб қолишини инкор этмайди. Аммо ҳозир гап умумий тенденция ҳақида боряпти.Рақамлар эса ҳеч қачон алдамаган.\nЧемпионатнинг фаворитлари ҳақида гапирадиган бўлсак, шу пайтгача фақатгина Германиянинг ишончли ўйинини таъкидлаб ўтиш мумкин. Немислар учун “етакчиларнинг жароҳати” синдроми умуман нотаниш нарса эканлигига яна бир бор гувоҳи бўлдик. Ҳақиқатдан ҳам, бу жамоада биринчи ўринда интизом туради. Асосийси, мураббий томонидан чизиб берилган уйин тизимига амал қилинса бўлгани. Албатта, жуда кўп хорижлик журналистлар ушбу ғалабани Австралиянинг ўта кучсизлиги билан изоҳлашди. Мен ушбу фикрга қўшилмайман. Австралия Япония ва Жанубий Кореядан кучсизроқ эмас.Унинг мураббийи жуда маҳоратли. Австралия яхшигина кучга ва маҳоратга эга бўлган жамоа. Мен бошқа нарсага эътиборни қаратган бўлардим. Биринчи турда барча етакчи жамоалар эндигина бир-бирини тушуниб ҳаракат қилишни бошлаётган бир пайтда. Германия терма жамоаси худди чемпионатдаги ўзининг бешинчи ёки олтинчи учрашувини ўтказаётгандек кўринди. Футболчиларнинг бир-бирини тушуниши аъло даражада. Қайси футболчи қайси сонияда нима қилишини жуда яхши билади. Немисларнинг киритган тўпларига эътибор қилинг. Бу тасоддифий,рикошет орқали урилган голлар эмас. Тўғри, ҳар доим ҳам мусобақани яхши бошлаган жамоа якунда ғалаба қозонавермайди. Германия терма жамоасида кўзга ташланган энг асосий жиҳат-бу тизимнинг ишлашидир. Мураббий жамоасидан қандай ўйин талаб қилса, шундай ўйинни якунда олади. Мен учун, асосий давогарлардан бири.\nАргентина терма жамоаси тўғрисини айтганда мени жуда хафсаламни пир қилди. Бу борада бир қанча хорижий журналистлар билан баҳслар ҳам бўлиб ўтди. Марадона жамоаси саралаш босқичида қанчалик “тасоддифий футбол” намойиш этган бўлса, чемпионатгача мураббий ўз жамоасида ҳеч нарса ўзгартира олмагани биринчи учрашувда яққол кўзга ташланди. Ҳозир, уларнинг Жанубий Кореяга қарши бўлаётган учрашувини кузатиб турибман. Сиз ҳам кўраётган бўлсангиз керак: Қанчалик қийинчилик билан улар ғалабага эришишяпти. Нигерия билан бўлган баҳсда африкаликлар ўрнида бошқа бир чаққонроқ жамоа бўлганда жанубий америкаликларнинг ҳимоядаги қўпол хатоларидан унумли фойдалана олишар эди. Аргентина қандай футбол намоиш этишини ўзи ҳам ҳалигача тушуниб етмаган кўринади. Ўша биз юқорида гапириб ўтган тизимли ўйиннинг ҳеч қандай заррачаси ҳам кўринмаяпти. Яъни, тўп Мессига келиб тушади ва барча у нима қилишини кутиб туради. Чапга тўпни олиб қочса, қолганлар ўнгга, ўнгга югурса чапга.. Тевес ва Игуаин ким қаерда туришини охиригача ҳал қила олишмади. Аргентина якунда жаҳон чемпиони бўлиши мумкин, аммо бу шахсан мен учун мўжиза бўлади. Бунинг биргина йўли бор. Чемпионат давомида қаердандир жамоага руҳий куч топилиб, улар плей-офф баҳсларида юқори энтузиазм ёрдамида ғалабаларга эриша олишмаса, жуда қийин бўлади. Мен мана 2 учрашув натижасида Аргентинанинг ниманинг эвазига жаҳон чемпиони бўла олишини тушуна олмаяпман. Германия 2006 даги Аргентина билан буниси ўртасида футбол сифати борасида жуда катта фарқ сезиляпти. Марадона мураббий сифатида ўзини кўрсата олмаяпти. Терма жамоа ўйинида унинг “қўли” сезилмаяпти. Ундан ташқари Месси жуда катта босим остида. У жамоасининг яхши ўйнай олмаётганини ҳис қилиб турибди ва бутун дунёнинг кўзлари унга қадалганини ҳам сезмасдан иложи йўқ. Эсдан чиқарманг, унинг жисмоний ҳолати жуда ёмон. Барселонада у ўзининг энг мураккаб мавсумларидан бирини ўтказди. Ана, Аргентина 3-голни ҳам дарвозага йўллади. Месси омон бўлсин. Умид қиламан,якунда менининг Аргентина терма жамоаси тўғрисидаги фикрларим нотўғри бўлиб чиқади.\nБразилияликлар тўғрисида фикр билдириш ҳали жуда эрта,менимча. КХДР билан бўлган баҳс барча саволларга жавоб бера олмайди. Ҳозирча фақат “янги Роберто Карлос”нинг пайдо бўлгани-ю, Каканинг ишончсиз ўйинини такидлаш мумкин. Аммо, яна қайтараман,ҳали хулоса чиқариш учун эрта. Кейинги 2 тур Бразилияликлар учун ҳақиқий имтиҳон бўлади.\nФранция терма жамоаси ЖАР да журналистлар орасида “мураббийсиз жамоа” мақомини олиб бўлди. Ҳатто Франция футбол федерациясини бу ерда барча ўз жонига қасд қилишда айблашмоқда. Бундай футболчилар билан,албатта французлар бошқача футбол намоиш этишлари лозим. Рибери қанотда ёлғизланиб қолмоқда, аммо жамоадаги ўйин унга боғланган. Заҳирада эса чап қанотда ўзини ажойиб ҳис қиладиган Малуда турибди.. Хуллас, агар франциялик футболчилар “мураббий тўсиғи”дан ўта олсалар, бир- нимага умид қилсалар бўлади.\nДарвозабонга ёлчимаган Англияни бу ерда барча инглиз журналистлари танқид қилгани қилган. Тўғрироғи, терма жамоа бош мураббийини. Тўғриси, агар ўша гол бўлмаганида ҳам, инглизлар ажойиб футбол кўрсатишди деб ҳеч ким айта олмаган бўлар эди. Майдон марказида бари-бир Жерард –Лэмпард жуфтлигига қараганда Беррининг бир ўзи кўпроқ фойда берарди, ўйлашимча. Менимча, ушбу авлод инглиз терма жамоаси тарихда “Жерард-Лэмпард” синдроми қурбонига айланади. Руни ҳам мавсум давомидаги формасидан анча узоқлашиб қолганини кўрсатди. Жазоир билан бўладиган баҳс улар учун ўта оғир бўлишига ишончим комил. Инглизлар техник жиҳатдан яхши жамоалар билан доимо қийинчиликларга дуч келишган. Учрашувни Равшан Эрматов бошқариши уни биз учун янада қизиқарлироқ қилади. Инглизларнинг тақдири ўзбек ўғлонининг қўлида.\nСўнги Жаҳон ва Европа чемпионлари мусобақани мувофақиятсиз бошлаб олишди. Италия Парагвайга қарши ҳисобни тенглаштириш учун ўзида аранг куч топа олган бўлса, испанларга на куч, ва на вақт етмади. Айниқса Испания терма жамоасининг футболчилари ўта чарчаган кўринишди. Барселоналик тўртлик(энди бешлик-Вилья) ичида фақат Пике бироз ажралиб турди,холос. Терма жамоада асосан ўйин Хави ва Иньеста орқали олиб борилиши улар учун якунда қимматга тушиши мумкин. Иньеста жароҳатидан сўнг тўла тузалиб бўлмаганини ўзимиз кўрдик. Хави эса чарчаган. Уларсиз, Вилья ёлғизланиб қолмоқда. Бускетс, эса ҳалиям майдон марказида жуда кўп тўни йўқотмоқда. Жаҳон чемпионатида бундай хатолар албатта жазоланади.\nЖуда кўп журналистлар ушбу Жаҳон чемпионатида кўп жамоаларни фаворитларга қарши ўта ёпиқ футбол намоиш этишда айблашмоқда. Худди олдинлари бошқача бўлгандек. Мен бирор марта аутсайдерлар етакчиларга қарши Жахон чемпионатида очиқ футбол намоиш этганини кўрмаганман. Бирорта ақлли мураббий бу ишни қилмайди ҳам. Менимча, бундай кутилмаган натижаларнинг сабаби Европа футбол мусобақалари форматида. Бежизга жуда кўп футболчилар ушбу мундиални жароҳат туфайли ўтказиб юборишди. Асосан бу жароҳатлар оёқ ёки бошқа тана аъзосининг шикастланиши эмас, балки мушакларнинг чарчоғи натижасида келиб чиққан жароҳатлардир. Мусобақа юлдузларининг бирортаси ҳали ўзининг савиясидаги ўйинни намоиш эта олмади. Фақатгина Месси ўзининг рейдларини бир-бир эслатиб турибди,холос. Бошқалар ҳали сояда. Ҳатто Кристиано Роналдо Фил суяги термасига қарши битта тўсинга йўлланган зарбадан бошқа ҳеч нарса билан эсда қолмади. Дрогба номига мухлислар учун чиқиб берди майдонга. Испаниядаги Реал ва Барса футболчиларининг бир-бирини кўришга кўзи йўқ. Мавсум давомида бири қочавериб, иккинчиси кетидан қувлавериб чарчашган. Италиядаги мавсум ҳам сўнги 4 йил ичида менимча энг шиддатлиси бўлди. Англияда ҳам шундай ҳол. Боз устига Чемпионлар лигаси, Европа лигаси.. Менимча, бу аллақачон муаммога айланиб бўлди. УЕФА чора кўришни бошламаса бўлмайди, чоғи. Умид қиламан, гуруҳ босқичи тугагунча футболчилар ўзларида яна қандайдир куч топа олишади.\nҲозиргача чемпионатнинг энг ёққан томони-бу Осиё жамоаларидир. Жуда илиқ тасурот қолдиришяпти. Айниқса Жанубий Корея ва Япония. Ишонч билан бу икки жамоани жаҳонниг етакчи терма жамоалари сафига қўша оламиз энди. Италия-Парагвай баҳсидан сўнг бўлиб ўтган матбуот анжуманида ҳатто Марчелло Липпи ҳам ушбу фикрни тасдиқлади: “Мен учун ҳозирги кунгача ЖЧда кўрганларим ичида ягона ижобий нарса-бу Ж.Корея ва Япония. Улар жуда сифатли футбол намоиш этишаяпти.” Унинг фикрларига қўшилмасдан илож йўқ.Ҳатто якунда ҳозиргина кореяликлар Аргентинага мағлуб бўлган бўлсалар ҳам. Улар учун асосий баҳс Нигерия билан бўлиши олдиндан маълум эди.\nДемак кеча Чемпионатнинг иккинчи тур баҳслари бошланиб бўлди. Биринчи баҳслардаги сермаҳсуллик қолган учрашувларда ҳам сақланиб қолади деган умиддаман. Хуллас, Африкадаги Жаҳон Чемпионати фақатгина вувузеллар билан ёдимизда қолмасин-да...\nЛиппининг фикрича ушбу чемпионатда яна кўп кутилмаган натижалар бўлади\nХитцфельд ўз хурсандчилигини қўлидан келганча яширишга ҳаракат қиляпти\nКейп Таундаги дунёдаги энг улкан вувузела. У чемпионатда киритилган ҳар бир голдан сўнг ўз "куйини чалади". Ҳозиргина Словения терма жамоаси ЖЧнинг 18 голини киритди.\nБиз ўз футболчиларимизни коиймиз. Роналдо ҳам ўз мадҳиясини билмас экан(Кейп Таундаги "фан зона"лардан бири).\nДурбан ўйингоҳи. Бу ерда кеча испания ўз тарихида биринчи марта Швейцария терма жамоасига расмий учрашувларда мағлуб бўлди.


Ҳарбий қисмларга янги йўлтанламас техникалар топширилди\nҚарши шаҳри Мустақиллик шоҳкўчасида Жануби-ғарбий махсус ҳарбий округнинг ҳарбий бўлинмаларига янги замонавий техникалар топшириш маросими ўтказилди.\n9 май – Хотира ва қадрлаш куни муносабати билан ташкил этилган бу тадбир доирасида ҳарбий қисмларнинг вакилларига ноқулай йўл ва ҳудудларда ҳам бемалол ҳаракатланиш ҳусусиятига эга бўлган 100 дан ортиқ КамАЗ 43118 6x6 ва КамАЗ 4326 4x4 русумли бортли тентли автофургонлар топширилди. “Uz AutoTRAILER” компанияси томонидан ишлаб чиқарилган мазкур автомобиллар ҳарбий хизматчилар шахсий таркиби ва юкларни ташиш ҳамда турли техника ва қурол-аслаҳани шатакка олган ҳолда кўчириш учун мўлжалланган. Йўлтанламас автофургонлар ҳарбий хизматчилар ва юкларни ёмғир, қор, қуёш, шамол ва чангдан ишончли ҳимоя қилади.\n-Қуролли кучларда 8 йилдан буён хизмат қиламан, - дейди кичик сержант Баҳодир Мамутов. - Шу пайтгача ўтган асрнинг 80-йилларида ишлаб чиқарилган “Урал-4320” автомобилини бошқарган бўлсам, бугун икки ўқли шасси асосидан яратилган КамАЗ 4326 русумли техникани қабул қилиб олаяпман. Унинг юк кўтариш қобилияти 4 тонна, шунингдек, 7 тоннагача оғирликдаги техника ва қурол-аслаҳани шатакка олиш имкониятига эга. Бугун ҳарбий қисмларга топшириладиган автомобиллар орасида КамАЗ 43118 русумлилари ҳам бор. Улар уч ўқли шасси асосида ишлаб чиқарилган бўлиб, юк кўтариш ва шатакка олиш қобилияти 10 ва 12 тоннани ташкил этади.\nЯнги ҳарбий техникани топшириш маросими доирасида Мустақиллик майдони яқинида дала чодирлари тикланиб, қурол-яроғлар ва махсус алоқа воситалари кўргазмаси уюштирилди. Тадбир иштирокчилари ҳарбийларнинг дала ошхонасида пиширилган таомларни таътиб кўришди.\nШу куни Ўзбекистон Республикаси Миллий гвардияси вилоят бошқармасига 10 та “Нексия” русумли хизмат автомобили топширилди.


Одил Аҳмедов: «Миллий терма жамоада кўпроқ ҳимоявий футболга эътибор берилмоқда» (видео)\nФутбол бўйича Ўзбекистон миллий терма жамоаси 6 октябрдан буён Тошкентда йиғин ўтказмоқда. 10 октябрь куни жамоа илк марта тўлиқ таркибда машғулотлар олиб борди. Терма лагерига охирги бўлиб Хитойнинг «Шанхай СИПГ» клуби ярим ҳимоячиси Одил Аҳмедов етиб келди.\n«Kun.uz» мухбири навбатдаги машғулотлар олдидан Ўзбекистон термаси сардоридан қисқа интервью олди.\n- Эктор Купер тактик ўқув машғулотларида кўпроқ қайси жиҳатларга урғу беряпти?\n- Ҳар бир мураббийнинг ўзига яраша тактикаси ва иш услуби бўлади. Кўпроқ ҳимоявий футболга қаратиляпти. Ўша тарафлама бошқа мураббийлардан фарқ қилиши мумкин.\n- Тил борасида муаммо ва тушунмовчиликлар бўлмаяптими?\n- Таржимон бор. Қолаверса, футболда кўп нарсалар терминлар билан номланади ва уларни футболчиларнинг ҳаммаси тушунади. Шунинг учун, менимча, [тил борасида] муаммо йўқ.\n- Терма жамоа қаторасига 9 та ўйиндан буён ғалаба қозона олмаяпти. Бу ўйинларда урилган 2 та гол урилган, улар ҳам пенальтидан...\n- Ҳозир руҳий тарафдан бизга бироз қийин. Чунки ғалаба жуда ҳам керак. Бу ўртоқлик учрашуви бўладими, [бунинг аҳамияти йўқ]. Ҳозир ўн учинчида бўладиган ўйинга яхши тайёргарлик кўриб, ғалаба қозонсак, менимча ҳаммаси жойига тушиб кетиши керак.\n- Осиё кубогида ЖЧ-2018 иштирокчиси Япония билан бир гуруҳдан жой олганмиз. Январгача японларга ва умуман Осиё грандларига муносиб қаршилик кўрсата олувчи рақибга айланишимиз мумкинми?\n- Бу мураббийнинг тактикаси бошқача. Уни йигитларга сингдириш учун 1-2 ҳафта етмайди. Ҳар бир мураббий ўз ишини кўрсатиши учун анча вақт керак. Ўйлайманки, Осиё чемпионатигача муайян натижага эришса бўлади.\nЭслатиб ўтамиз, Ўзбекистон термаси 13 октябрь куни Корея Халқ Демократик Республикаси, 16 октябрда Қатар термалари билан ўртоқлик ўйинлари ўтказади. Ҳар иккала баҳс ҳам «Миллий» стадионда, соат 19:00 да бошланади.\nКиритилди: 13:54 11.10.2018. Ўқилди: 833 марта. Фикрлар сони: 0 та.\nТошкентда 59 ёшли аёлни тунаган ўғри топилди


Ҳожиб Юсуф Хос\nАнвар Ҳожиаҳмедов – филология фанлари доктори, профессор.\nҲожи Исматуллоҳ Абдуллоҳ йирик шарқшунос, манбашунос, ада биётшунос, исломшунос олим, ёзувчи, таржимон ва публицист, Ўзбекистонда хизмат кўрсатган фан арбоби, Абу Райҳон Беруний номидаги Давлат мукофоти соҳиби, филология фанлари доктори, профессор. 1927 йили Наманган шаҳрида туғилган. 1946—1951 йиллар Ўрта Осиё Давлат Университети (ҳозирги Миллий университет)да таҳсил олган. 1957—1960 йилларда Санкт-Петербург университетининг аспиранти бўлган. 1960 йилдан 1993 йилгача Ўзбекистон Фанлар академияси Абу Райҳон Беруний номидаги Шарқшунослик институтида илмий ижод билан шуғулланди. 1993 йилдан Наманган Давлат университетида шарқ тиллари кафедраси мудири лавозимида ишлади. Араб, форс, тожик тиллари ва эски ўзбек ёзувининг билимдони. Қўлёзма ва тошбосма манбалар асосида 20 та китоб чоп эттирди. 600 дан ортиқ илмий, илмий-оммабоп, диний, ахлоқий-тарбиявий ва публицистик мақолалар муаллифи.\nТаниқли шарқшунос-адабиётшунос олим ва ёзувчи, филология фанлари доктори, профессор Расулхон Ҳодизода 1928 йил 16 март куни Самарқанд шаҳрида ўқитувчи оиласида туғилди ва 2010 йил 4 апрелида Душанбе шаҳрида вафот этди. Р.Ҳодизода Ўрта Осиё Давлат университетини битиргандан сўнг Москвада аспирантурада таҳсил олди. У номзодлик рисоласини ёқлагандан кейин Тожикистонга бориб классик адабиёт тадқиқоти билан шуғулланди ва бир қатор илмий рисолалар нашр эттирди, докторлик рисоласи ёқлади ҳамда шарқшунос ва адабиётшунос олимларнинг илмий тадқиқотларига раҳбарлик қилди, олий ва ўрта мактаблар учун адабиётдан қатор дарсликлар ёзиб нашр эттирди. Расул Ҳодизода ўтган асрнинг 60 йилларидан бошлаб бадиий ижод соҳасида ҳам қалам тебратиб, бир қатор тарихий ҳикоя ва қиссалар, романлар, драма ва киноповестлар ёзди. Унинг буюк маърифатпарвар Аҳмад Дониш ҳаёти ва у яшаган давр тўғрисида ёзган икки китобдан иборат тарихий романида XIX аср иккинчи ярмидаги воқеалар ҳаққоний тасвирланганлиги билан диққатга сазовордир. У таржимон сифатида рус ва жаҳон халқлари ёзувчиларининг бир қатор асарларини таржима қилиб, нашр эттирди. Адибнинг сўнгги йилларда яратган «Худоё, ўзимизни англайлик», «Самарқандликлар нима дейдилар...» ҳамда «Самарқанднома» китобида Самарқанд ва самарқандликлар ҳаёти тарихий ҳужжатлар ва жонли хотиралар асосида ҳаққоний ва жозибали тасвирланган.\nШерзод Ҳикматов 1984 йил Навоий вилояти Хатирчи туманида туғилган. 2001 – 2005 йилларда Самарқанд Олий Ҳарбий Автомобил Қўмондонлик Муҳандислик билим юртини тамомлаган. Ҳозирда Тошкент шаҳри Чилонзор тумани Мудофаа ишлари бўйича бўлими Чақирилувчиларни ҳарбий хизматга тайёрлаш бўлинмаси бошлиғи.\n8 март 1958 йил\nКамол Ҳидоят Жалолхон ўғли, 1958 йилнинг 8 март куни Марғнлон шаҳрининг Янги боғ махалласида, ишчи оиласида туғилган. Отаси Жалолхон Хидоат ўғли ва онаси Жўрабой қизи Мунисхон Марғилон Атлас фирмасида тўқувчи эди. У 1975 йил шаҳардаги 8- ўрта мактабни ўнинчи синфини битириб, ҳарбий хизматга кетган. 1978 йил ҳозирги Фарғона Давлат Университетининг чет тиллар факультетига ўқишга кириб, 1983 йил мазкур ўқув даргоҳини тамомлаган ҳамда шу йили Тошлоқ тумани Қўрғонча қишлоғида жойлашган 7- мактабда Инглиз тили ўқитувчиси лавозимида ишлай бошлаган. 1995-йилдан бошлаб “Мен ўзбек фарзандиман”, “Деманг бизни кичкинтой”, “Ҳарфлар тилга кирди”, “Севиб қолдим бировни”, “Орзулар гулшани”, “Одамларга нима беролдим”, “Муродбахш кунлар”, “Назми ашъори шатранж”, “Аҳли дониш гулшани” ва “Ўзбек элим ўзи буюк” деб номланган китоблари чоп этилган.\nҲерманн Ҳессе (1877-1962) XX аср олмон адабиётининг йирик намояндаларидан бири, адабиёт соҳасидаги Халқаро Нобел мукофотининг совриндори. Унинг кўплаб роман, қисса, ҳикоялари, шеърлари, сиёсий ва адабий-танқидий руҳдаги асарлари чоп этилган.


Икки мамлакат ўртасидаги иқтисодий ҳамкорликнинг изчил диферсификация қилиниши биргаликда учинчи мамлакатлар бозорларига чиқиш имконини беради. Иқтисодий тадқиқотлар ва ислоҳотлар маркази эксперти Юрий Қутбитдинов ушбу мақолада Ўзбекистон ва Озарбайжон ўртасидаги икки томонлама ҳамкорликнинг салоҳияти ва истиқболлари айтиб ўтди.\nЎзбекистон ва Озарбайжон халқларини тарихан яқин миллий урф-одат ва анъаналар, битта тил гуруҳи, маданият ва дин бирлаштириб туради. Озарбайжон Республикаси Ўзбекистон Республикасининг мустақиллигини 1991 йил 28 декабрда тан олди ва 1995 йил 2 октябрда мамлакатлар ўртасида дипломатик муносабатлар ўрнатилди. Сўнгги йилларда янги динамикага эга бўлган икки томонлама муносабатларни ривожлантиришда давлат раҳбарлари ўртасидаги доимий мулоқотлар алоҳида ўрин тутади. 2017 йилдан буён... ...


Аҳмаджон Мелибоев билан қизғин ижодий суҳбат | Ўрмон хўжалиги давлат қўмитаси расмий веб сайти\nАҳмаджон Мелибоев билан қизғин ижодий суҳбат\nЎрмон хўжалиги давлат қўмитасида академик Аҳмаджон Мелибоев билан қизғин ижодий суҳбат бўлиб ўтди.\nМаълумки, жорий йилнинг Ўзбекистон Республикаси Президенти Шавкат Мирзиёев раислигида 19 январь куни маънавий-маърифий ишлар тизимини тубдан такомиллаштириш, бу борада давлат ва жамоат ташкилотларининг ҳамкорлигини кучайтириш масалалари бўйича Республика Маънавият ва маърифат кенгашининг видеоселектор йиғилиши бўлиб ўтган эди. Унда Юртбошимиз “Агар жамият ҳаётининг танаси иқтисодиёт бўлса, унинг жони ва руҳи маънавиятдир, биз янги Ўзбекистонни барпо этишга қарор қилган эканмиз, иккита мустаҳкам устунга таянамиз. Биринчиси – бозор тамойилларига асосланган кучли иқтисодиёт. Иккинчиси – аждодларимизнинг бой мероси ва миллий қадриятларга асосланган кучли маънавият”, дея таъкидлаган эди.\nБугун Ўрмон хўжалиги давлат қўмитасида ана шу фикрнинг мазмун-моҳиятига бағишланган давра суҳбати бўлиб ўтди. Унда “Жаҳон адабиёти” журнали бош муҳаррири, таниқли давлат арбоби, “Шуҳрат”, “Дўстлик” медали соҳиби, академик Аҳмаджон Мелибоев иштирок этди.\nҚўмита раиси Низомиддин Бакиров ўрмон хўжалиги соҳаси ва бу борада амалга оширилаётган ишлар ҳақида гапириб, тадбирни бошлаб берди.\nАҳмаджон Мелибоев ҳозирги инсоният эришган ҳам ютуғи ҳам фожиаси – унинг онгу тафаккури маҳсули эканлиги, башарият ҳаётини остин-устун қилаётгани, пандемия балосини келтириб чиқариб, қанча-қанча давлатлар таназзулга учраётгани ҳақида гапирди.\nМамлакатимизда Президентимиз бошчилигида кенг кўламли ислоҳотлар олиб борилмоқда, хусусан, аввало коррупцияни бартараф этиш, ўткинчи нафсу ҳавони жиловлаш, ижтимоий адолатни ўрнатиш орқали халқ розилигига эришиш. Бундан қарийб беш асрдан зиёд яшаб, ижод этган Ҳазрати Алишер Навоий ҳам ўз рубоийсида айнан шулар ҳақида таъкидлаган:\n(Яъни, тараққиётга тўсиқ бўладиган турли иллатлардан бири – таъмагирлик тугамагунча, нафсу ҳаво қасри қуламагунча, жамиятда адолат устун бўлмагунча – эл шод бўлмайди, мамлакат обод бўлмайди). Ана шу фикрларнинг ўзи ҳам кўрсатиб турибдики, ҳазрат Алишер Навоийнинг адолат мезони юксак бўлган.\nАкадемик куни кеча нишонланган Хотира ва қадрлаш куни ҳақида гапириб, шу кунгача қанчадан-қанча даҳо зотлардан бевақт жудо бўлганлигимиз, уларнинг юрт тараққиётига қўшган ҳиссалари, қолдирган бой маънавий мероси ҳақида мушоҳада юритди. Хусусан, Ўзбекистон Қаҳрамони Эркин Воҳидовнинг ўзбек халқининг айрим иллатлари ҳақида ёзилган оддий бир тўртлигини хотирлади:\nМева берма болангга,\nАсра меҳмон холангга.\nМаҳкам беркит, яшавор,\nАҳмаджон Мелибоев улуғ шоир ва ёзувчимиз Эркин Воҳидов ҳақида “Эркин Воҳидов имзоси” номли китобни нашрга тайёрлаганлигини маълум қилди.\n“Тарихдан яхши маълумки, ҳар соҳада илмга таяниб иш тутган кам бўлмайди. Боболаримизнинг кўп минг йиллик маънавий мерослари негизида ҳам катта илм, илмий асослар мужассам. Маърифатли, зиёли кишиларнинг ибратли ҳаёти, илмий хазинаси дунё тамаддуни саҳифаларини ҳамон машъала янглиғ ёритиб келади. Халқимизнинг табиати ва тарихий тажрибасидан келиб чиққан ҳолда, маънавий тарбия ва маънавий комиллик миллий истиқлол ғоясининг муҳим талабига айланди”, – дейди тадбир меҳмони.\nДавра суҳбати якунида қўмита раиси Низомиддин Бакиров академик Аҳмаджон Мелибоевга бугунги тадбирдаги иштироки учун миннатдорлик билдириб, Устознинг 75 ёшга тўлиши муносабати билан жамоа номидан тўн ва бошқа совғалар берилди.\n← Ҳукумат қарори билан «Ўзбекистон Республикаси ўрмон хўжалиги фидойиси» кўкрак нишони таъсис этилди. Ўрмон хўжалиги илмий-тадқиқот институтида ZOOM платформаси орқали йиғилиш ўтказилди →


18 турдаги маълумот ва ҳужжатнинг аҳоли ҳамда тадбиркорлардан талаб қилиниши бекор қилинди - YANGILIK .RU yangilik.ru\n18 турдаги маълумот ва ҳужжатнинг аҳоли ҳамда тадбиркорлардан талаб қилиниши бекор қилинди\n1 июндан 18 турдаги маълумот ва ҳужжатнинг аҳоли ҳамда тадбиркорлардан талаб қилиниши бекор қилинди. Шунингдек, 7 та турдаги фуқаролик ҳолати далолатномаларини қайд этиш, никоҳланувчиларнинг тиббий кўрикдан ўтиши ва хорижга чиқиш паспортини расмийлаштиришни яшаш жойидан бошқа ҳудудларда ҳам амалга ошириш мумкин бўлади.\n“Аҳоли ва тадбиркорлик субъектларига давлат хизматларидан фойдаланишда янада қулай шароитлар яратиш, бу борада бюрократик тўсиқларни қисқартириш бўйича қўшимча чора-тадбирлар тўғрисида”ги Президент Фармони қабул қилинди. Бу ҳақда Ҳуқуқий ахборот хабар қилди\n➖ 7 та турдаги фуқаролик ҳолати далолатномаларини (туғилиш, никоҳ тузилганлиги, никоҳдан ажралиш, ўлим, исм ва фамилияни ўзгартириш, оталикни белгилаш ҳамда фарзандликка олишни) қайд этиш;\n➖ никоҳланувчи шахсларни тиббий кўрикдан ўтказиш;\n➖ хорижга чиқиш биометрик паспортини расмийлаштириш экстерриториал тамойил асосида амалга оширилади.\n450 дан ортиқ қонун ҳужжатида белгиланган 18 турдаги маълумот ва ҳужжатларни аҳоли ҳамда тадбиркорлардан талаб қилиниши бекор қилинди, ушбу ҳужжатлар ваколатли давлат органи томонидан “Электрон ҳукумат” платформаси орқали олинади.\nАндижонда 3 та «Lacetti» ва «Labo» иштирокида ҳалокат содир бўлди\nХоразмда ярим яланғоч сумалак пиширган 6 нафар қиз 15 суткага қамалди


Наврўз байрами арафасида 10 га яқин йўналишда қўшимча рейслар қатнови йўлга қўйилади - zarnews.uz\n«Ўзбекистон темир йўллари» маҳаллий йўналишларда қатновчи йўловчи поездларда бир қатор чегирмалар жорий этилмоқда. Бу ҳақда ЎзА хабар берди.\nБайрам кунлари имтиёзли нархлардаги чипталардан фойдаланиш истагидаги юртдошларимизга бир қатор таклифлар берилмоқда.\n– Талабалар, ўқувчилар ҳамда нафақадагилар учун йўл чиптасининг тариф қисмидан 10 фоиздан 50 фоизгача чегирма жорий қилинмоқда, – дейди «Ўзбекистон темир йўллари» темирйўл медиа директори Фозил Шарипов. – Бундан ташқари, ушбу кунларда поездлар ҳаракат жадвалига ўзгартириш киритилиб, қўшимча равишда ўнга яқин йўналишда қатновчи поездлар йўлга қўйилади. Шу мақсадда ҳозирда маркетинг тадқиқотлари ўтказилиб, талаб юқори бўлган поездлар аниқланмоқда.\nАфросиёб ёки бошқа йўналишдаги поездларда жой бор йўқлигини билмоқчи бўлганлар мобил илова орқали тўғридан-тўғри онлайн тарзда сайтга кириб кўриш имконига эга. Чипталар олдин 45 кун олдин сотувга чиқарилган бўлса, эндиликда 60 кун олдин чиқариш бошланган.\nЯна бир янгилик. Синов тариқасида апрель-май ойларида маҳаллий йўналишда чартер сайёҳлик поездлари қатновини йўлга қўйиш режалаштирилмоқда. Бунда Маҳалла ва оилани қўллаб-қувватлаш вазирлиги билан ҳамкорлик қилиш кўзда тутилмоқда.\nТеглар: поезд Наврўз\nТошкентдан Уфага кетаётган поезд вагонидан олиб тарқатилган видео ўрганилмоқда


Ўзбекистонда 4 июнь куни 96 кишида коронавирус аниқланди. Янги ҳолатларнинг 13 таси аҳоли орасида қайд этилди - Daryo\n23:54, 04.06.2020 136176\nЎзбекистонда 3 июнь соат 23:00 дан 4 июнь соат 23:00 гача 96 кишида коронавирус аниқланди.\nЯнги ҳолатларнинг 81 таси карантин муассасаларидаги фуқаролар орасида қайд этилди. 13 таси аҳоли орасида, 2 таси халқаро юк ташувчи автомашина ҳайдовчиларида аниқланган.\nНавоийда касалланган беморлар бир кунда 35 нафарга кўпайди. Қорақалпоғистонда 29 майдан бери биринчи марта янги ҳолат қайд этилди. Ўшанда ҳам, 4 июнда ҳам халқаро юк ташувчи машина ҳайдовчисида коронавирус аниқланган.\nАҳоли орасида қайд этилган ҳолатларнинг 8 таси Навоийда, 4 таси Тошкент шаҳрида ва 1 таси Тошкент вилоятида қайд этилган. Бир кун аввал аҳоли орасида фақат битта ҳолат қайд этилганди.\nМавзуга доир: Ўзбекистондаги яна 5 та туман «қизил» ҳудудга айланди. Улар орасида Сардоба ҳам бор (рўйхат)\nКоронавирусдан соғайиш ҳолатлари\n4 июнь давомида 73 нафар фуқаро соғайди. Шундан 64 нафари Тошкент шаҳридаги, 4 нафари Қорақалпоғистон Республикасидаги ҳамда 5 нафари Самарқанд вилоятидаги тиббиёт муассасаларидан соғайиб чиқди.\nМаълумот ўрнида, Жиззах, Қашқадарё, Сурхондарё, Фарғона ва Хоразм вилоятлари коронавирусдан холи ҳудуд бўлиб турибди. Андижон (3 нафар бемор), Қорақалпоғистон (3 нафар бемор) ва Наманган (5 нафар бемор) ҳам коронавирусдан холи ҳудудга айланишга яқин турибди.\nСирдарё ва Тошкент вилоятларидаги беморлар эса Тошкент шаҳрида даволанмоқда. Энг кўп бемор ҳозир айнан Тошкент шаҳрида (640 киши) бўлиб, даволаниш кўрсаткичи 66 фоизни ташкил этмоқда. Беморлар сони бир кун ичида кескин ошган Навоийда 118 киши даволанмоқда ва соғайиш кўрсаткичи бир кун олдинги 54 фоиздан 45 фоизга тушиб кетди.\nҲозирда касаллик қайд этилган жами 3939 нафар бемордан 3087 нафари соғайиб, даволаниш кўрсаткичи 78 фоизни ташкил этмоқда. Айни пайтда тиббиёт муассасаларида 836 нафар бемор даволанмоқда.\nССВ матбуот хизмати раҳбарининг Telegram каналидаги ахборотга кўра, айни вақтда 9 нафар оғир, 1 нафар ўта оғир аҳволдаги бемор бор. Бир сутка ичида оғир ва ўта оғир аҳволдаги беморлар сони бир нафардан камайган.\n15 мартда эпидемия бошланганидан бери Ўзбекистонда 16 нафар бемор COVID-19 асоратлари оқибатида вафот этган.\nШу кунгача жами 429 209 нафар фуқаро карантинга олинган бўлиб, уларнинг 380 843 нафари карантиндан чиқарилган.\nҲозирда Ўзбекистонда уй карантинида 26 567 нафар, стационар карантинда эса 21 799 нафар фуқаро тиббий кузатувда бўлиб турибди.\n15:26, 03.01.2022 166617\n22:35, 19.01.2022 111405\n15:16, 09.01.2022 96491\n00:13, 28.01.2022 4798\n23:46 Бугун 4574\n23:33 Бугун 4449\n23:18 Бугун 7719\n00:52, 26.01.2022 86467\n00:19, 26.01.2022 78576\n20:55, 26.01.2022 72173


Туризм қўмитаси вакили Амити университетига ташриф...\n26.02.2021 12:38 0 1158\n25 февраль куни Тошкент шаҳридаги Aмити университетида Туризмни ривожлантириш давлат қўмитаси томонидан амалга оширилаётган ишлар юзасидан университетнинг туризм йўналишида таҳсил олувчи талабалари билан давра суҳбати ташкил этилди.\nҚўмитанинг Туризм соҳасида режалаштириш ва инсон ресурсларини ривожлантириш масалалари бўйича департамент бошлиғи Шуҳрат Исақулов туризм соҳасида бўладиган янгиликлар, асосий муаммолар ва ҳозирда қилинаётган ишлар тўғрисида маълумотлар берди.\nМаъруза давомида талабалар керакли ва муҳим маълумотлар олишди. Шу жумладан, ички туризмда шаҳарлар, меҳмонхоналарнинг турлари ва шарт-шароитлари ҳақида, шу билан бир қаторда, транспорт, уларнинг иш фаолиятини тизимлаштириш ҳамда туризм фаолиятида иш олиб борувчиларга ажратиладиган субсидиялар тўғрисида ахборот берилди.\nТалабалар COVID-19 пандемиясидан кейин ички ва ташқи туризмнинг ривожланиши, Ўзбекистонда туризм соҳасида кутилаётган ўзгаришлар тўғрисида хабардор бўлишди.\nТуризмни ривожлантириш давлат қўмитаси Амити университети Амити


17:58 / 20.03.2017\nРоссиянинг Тольятти шаҳрида Пётр Прусов ҳаётдан кўз юмди. ВАЗ-2121 «Нива» лойиҳасининг бош конструктори 76 ёшида вафот этди, деб хабар қилмоқда «АвтоВАЗ».\n«Петр Михайлович дунёда биринчи ташувчи кузовга эга автомобиль — афсонавий ВАЗ-2121 “Нива” лойиҳаси раҳбари эди. Ҳозирда, Lada 4×4 деб номланадиган автомобилга Россия ва хорижда ҳамон қизиқиш катта. Янада ачинарлиси, у ўзи барпо қилган автомобилнинг 40 йиллиги нишонланадиган 5 апрелга оз фурсат қолганида вафот этди. Завод уни дафн қилиш маросими билан боғлиқ барча харажатларни ўз зиммасига олади», — дея баёнот берган «АвтоВАЗ» президенти Николя Мор.\nПрусов ушбу автомобилсозлик заводига 1970 йилда келган. 1972 йилда уни ВАЗ-2121 «Нива» лойиҳасининг бош конструктори этиб тайинлашди. 1998-2003 йиллар мобайнида корхонанинг бош конструктори бўлиб ишлаган ва «Ока», ВАЗ-2110, ВАЗ-2123 ва Kalina моделларини ишлаб чиқаришда бевосита қатнашган.\nПрусов 2017 йил февраль ойидан компания вице-президентининг маслаҳатчиси лавозимида ишлаб келаётган эди.\nРоссия АвтоВАЗ ВАЗ-2121 Нива


Гуантанамо ўзбекларини оладиган йўқ\n15 май 2021, Тошкент вақти: 16:00\nГуантанамодаги ўзбеклар озод қилинган бўлса-да¸ борадиган жойи йўқлигидан ҳамон тутқунликда қолмоқда.\nАҚШ президенти Гуантанамодаги айрим маҳбуслар устидан ҳарбий маҳкамаларнинг қайта бошланишини билдирди. Аммо бу жараëннинг Гуантанамода қолаëтган тўрт ўзбекистонлик тутқунга алоқаси йўқлиги айтилмоқда.\nПрезидент Обама январ ойида вазифасига киришар экан, Қўшма Штатлар инсон ҳуқуқларини ҳимоя қилиш масаласида янги даврга кираётганини айтиб, Гуантанамодаги ҳарбий маҳкама жараёнларини тўхтатиб қўйган эди.\nТеррорчиликда гумонланиб қўлга олинган 25 0ка яқин маҳбус етти йилдан буён судловсиз Гуантанамо қамоқхонасида ушлаб турилибди. Улар орасида тўрт нафар ўзбек ҳам бор.\nАмерикалик адвокат Майкл Монга кўра, ҳарбий маҳкамаларнинг қайта бошланиши Гуантанамодаги ўзбек маҳбусларига тааллуқли эмас.\n- Менинг ҳимоям остидаги Ойбек Жабборов ҳам, Гуантанамодаги қолган уч ўзбекистонлик маҳбус ҳам бошқа маҳкамага тортилмайди. Улар оқланган ва Европа давлатлардан паноҳ берилишини кутмоқда. Уларни қабул қила оладиган давлат топилса, улар озодликка чиқарилиши мумкин, дейди Майкл Мон.\nҲозиргача бу ўзбекларни Европанинг бирорта давлати қабул қилмаяпти. Улар ҳали ҳам Гуантанамода сақланмоқда. Халқаро Амнистия ташкилоти вакили Камилла Жэлбертга кўра, уларнинг Ўзбекистонга қайтишлари ўлим билан баравар бўлиб, у ерда қайта қамоққа олинишлари ва қийноққа солинишлари хавфи бор.\n- Агар бу ўзбек тутқунлари мамлакатига қайтирилса¸ улар қайтадан қамалишлари ва қийноққа солинишлари хавфи бор. Шу боис¸ Қўшма Штатлар бу маҳбусларга ё хавфсиз Европа давлатларидан ва АҚШнинг ўзидан бошпана бериши керак, дейди Жэлберт.\nАҚШ президенти Барак Обама Гуантанамо қамоқхонасини 2010 йилгача ёпишни ваъда қилган. Аммо Гуантанамонинг айрим тутқунлари устидан маҳкамаларнинг қайта бошланиши бу жараённи кечиктириши ҳам мумкин.\n- Президент Обаманинг маҳкамаларни қайта бошлаш қарори бизни ташвишга солиб қўйди. Сабаби¸ бунақа маҳкамаларнинг қайта бошланиши¸ Гуантанамонинг ёпилишини савол остига қўймоқда.\n“Гуантанамони ёпамиз” дейишаяпти. Лекин бу ижобий қадам Гуантанамо тутқуни Ойбек ва унинг уч ватандоши тақдирига ўзгариш киритмади.\nГарчи у Буш маъмурияти даврида оқланган бўлса ҳам¸ ҳалигача 2,5 га 4 метр катталикдаги камера ичида қолмоқда.\nОбама “Гуантанамони ёпамиз” деяётган бўлса ҳам, ҳимоям остидаги маҳбус ҳали ҳам шу қамоқхона деворлари ичида қолмоқда. Унинг Гуантанамо қамоқхонасида ўтириши менинг мамлакатим йўл қўйган мудҳиш хато ва бу биз учун уят.\nБу хато тўхатилиши ва бошдан қамалмаслиги лозим бўлган Ойбек озодликка чиқарилиши керак¸ дейди Майкл Мон.\nГуантанамо қамоқхонасидаги ўзбек маҳбусларининг қолган уч нафари Алишер Ҳамидулла, Шоҳруҳ Ҳамидов ва Абдулла Муҳаммадхонлардир. Улар ҳам Ўзбекистонга қайта олмайдилар.\nУларни ватанларида қийноқлар остидаги ўлим кутаётганидан хавотирлар бор. Ҳозирча эса дунёдаги бирорта давлат уларга бошпана бериш истагини билдирмади.\nҲозиргача АҚШ ҳукумати Гуантанамонинг 30 маҳбуси Европа давлатлари тарафидан қабул қилиб олинишга лойиқ экани ва улар Европа жамияти учун хавф туғдирмаслигини билдирган. Улар орасида тўрт ўзбек тутқуни ҳам бор.\nУшбу ой бошида АҚШ Адлия вазири Эрик Ҳолдер билан музокаралар сўнггида Европа Иттифоқига раислик қилаётган Чехия Ички ишлар вазири Иван Лангер Европанинг айрим давлатлари Гуантанамо маҳбусларини қабул қилиб олишга тайёр эканликларини тасдиқлаган эди.\nЛекин Иван Лангернинг таъкидича, иттифоқнинг жорий президенти Чехия улардан биронтасини қабул қилмайди.


Путиннинг “қилиғи” арабларни ҳайратга солди - Hidoyat.uz\nПутиннинг “қилиғи” арабларни ҳайратга солди\nАсосий саҳифа Янгиликлар Дунё янгиликлари Путиннинг “қилиғи” арабларни ҳайратга солди\nЧоп этилди Yanvar 25, 2020 Путиннинг “қилиғи” арабларни ҳайратга солдиda fikr bildirishni o'chirish\nФаластинга сафари давомида Вифлеемда қилган ҳаракати билан Россия президенти Владимир Путин маҳаллий аҳолини ҳайратга солди. Бу ҳақда Islam-today хабар берди.\nРоссия етакчиси ва Фаластин раҳбари қизил йўлакча орқали фахрий қоровул ёнидан ўтиб бораётганди. Шу пайт аскарлардан бирининг фуражкаси (бош кийими) тушиб кетди.\nШу ердан ўтаётган Путин тўхтаган ҳолда фуражкани қўлига олди ва уни аскарнинг бошига қайта кийдириб қўйди. Кетиш олдидан Россия президенти аскарга бош бармоғини кўрсатган ҳолда уни хижолатчиликдан қутқарди.\nРоссия президентининг ушбу ҳаракати Фластин президентининг шахсий фотографи Муҳаммад Атик томонидан эълон қилинди. Мазкур сюжет ижтимоий тармоқларда машҳур бўлиб кетди.


«Жаноза ўқиладиган хонадонда ҳам коррупцияни кўрдим…» 18-09-2021, 15:25 | Zamin.uz\n7-8 синфларда ўқиб юрганимда зоология фанидан сохта оёқлилар синфига мансуб бир хўжайрали умурқасиз ҳайвон – амёбалар ҳақида мавзу бўларди. Айнан шу мавзудан аъло баҳо олганим эсимда. Негадир коррупцияни ана шу умуртқасиз бир хўжайрали ҳайвонга ўхшатаман. Мазкур ҳайвон ҳамма жойда яшай олади. Сувда, тупроқда, қумда, денгизда, боғу роғларда, далаларда...\nШунингдек, коррупция ҳам ҳар биримизнинг томиримизда оқаётган қонимизнинг таркибида. Коррупция ўлганимизда, ёхуд қабрда тинади.\nЯнгиликлар » Жамият » «Жаноза ўқиладиган хонадонда ҳам коррупцияни кўрдим…»


Хусусан, 2018 йилда жиноятчиликни камайтириш бўйича бир қатор ҳудудларда, жумладан, Жиззах вилоятининг Пахтакор ва ДЎстлик туманларида камчиликларга йўл қўйилганлиги танқид қилинди.\n2017 йил билан қиёслаганда, ўтган йили жиноятчиликни Пахтакор туманида 10 фоизга, Дўстлик туманида\n8,5 фоизга камайтиришга эришилган. Бир қарашда кўрсаткичлар қониқарлидек туюлади. Аммо ҳуқуқбузарликлар ва жиноятчиликка қарши профилактик чоралар давлат миқёсида кучайтирилаётгани инобатга олинса, натижаларнинг яратилаётган имконият ва шароитларга мос эмаслиги сезилади. Қолаверса, жиноятчилик вилоятнинг Бахмал туманида 29,6 фоизга, Зомин туманида 28,2 фоизга, Фориш ва Янгиобод туманларида 26 фоизга, Зафаробод туманида 25 фоизга камайишига эришилган бир пайтда, юқоридаги икки туманда қўлга киритилган натижаларни қониқарли деб бўлмайди, албатта.\nТаъкидлаш керакки, 2017 йилда Пахтакор туманида бирорта ҳам қотиллик рўй бермаган, бироқ 2018 йили бу турдаги 2 та жиноят қайд этилган. Худди шу каби талончилик ва мол ўғирлаш 1 тадан 2 тага ортган. Шунингдек,\n27 та йўл-транспорт ҳодисаси рўй берган. Кўнгилсиз воқеаларнинг аксарияти ҳудуддаги халқаро аҳамиятга эга М-39 йўлида содир бўлган.\n— Жиноятчиликни етарли даражада камайтира олмаганлигимиз боис профилактик тадбирларни янада кучайтириш чоралари кўрилаётир, — дейди туман ИИБ бошлиғининг ёшлар масалалари бўйича ўринбосари, подполковник Азамат Ўринбоев. — Профилактика инспекторлари, маҳалла фаоллари, Ёшлар иттифоқи вакиллари ҳамкорлигида кунига ўртача ўнта хонадонда бўлиб, жиноятларнинг олдини олишга қаратилган суҳбатлар ўтказиляпти. Бу борада асосий эътибор жиноятга мойил шахслар, оилавий жанжалкашлар, муқаддам судланганлар, ичкиликка ружу қўйганлар, хорижга узоқ муддатга чиқиб, қайтганларга қаратиляпти. Шунингдек, муайян иш жойига эга бўлмаганлар ва ижтимоий кўмакка муҳтож оилалар вакиллари билан учрашилмоқда. Бу жараёнда фуқароларни қийнаётган муаммолар аниқланиб, ҳокимлик ҳамда фуқаролар йиғинлари ёрдамида ҳал этиш чоралари кўрилаётир.\nТуманимиздаги Дўстлик маҳалласида 8 мингдан зиёд аҳоли яшайди, ҳудуди жуда катта. Ана шундай маҳаллаларда профилактика инспекторлари сонини ошириш ҳамда халқаро М-39 йўлида тунги назоратни ташкил этиш учун қўшимча куч ва воситаларни жалб қилиш чораларини кўряпмиз. Бунинг натижасида жиноятчиликни сезиларли даражада камайтиришга эриша оламиз, деб ўйлайман. Қолаверса, тарғибот ишларининг кўлами ва сифати оширилмоқда. Хизмат фаолиятида камчиликларга йўл қўйганларга эса тегишли тартибда чоралар қўлланилаётир. Масалан, уч нафар ходимга интизомий жазо белгиланди.\nСезганингиздек, туманда танқиддан тегишли хулосалар чиқарилиб, жиноятлар сонини камайтиришга астойдил киришилган.\nШу ўринда яна бир маълумот:\n2018 йили тумандаги «Самарқанд» ва «Чаманзор» фуқаролар йиғинида умуман жиноят содир этилмади.\n— Бу ютуқ сири профилактика инспектори, подполковник Аҳмаджон Қаҳҳоровнинг куну тун тиним билмасдан ишлаши ва жамоатчилик билан алоқаси мустаҳкамлигидадир, — дейди «Чаманзор» қишлоқ фуқаролар йиғини раиси Зокир Сафаров. — Яъни, у ҳудудимиздаги ҳар бир фуқарони яхши танийди, худди шундай, уни ҳам ёшу қари бирдек билади, ҳурмат қилади. Жиноятга мойил шахслар билан тез-тез учрашиб туради, уларнинг муаммоларини ҳал этиш устида ишлайди. Профилактика инспектори доим эл ичида бўлгани учун қадамини сал қийшиқ қўйганларни дарҳол сезади ва тегишли чораларни кўради. Натижада иш жиноятгача етиб бормайди.\nЯқинда ўзим гувоҳ бўлган бир воқеани айтиб берай: ҳамқишлоқларимиздан бири хорижда озроқ пул ишлаб келиб, ҳар куни ичадиган одат чиқарди. Аҳмаджон ака уни мажбурий даволатишга олиб борди. Йигит ичкиликни ташлади, ер участкаси олди, ёзда уй қурмоқчи. Ёмонликдан қайтаргани учун профилактика инспекторига миннатдорлик билдирди. Айниқса, ёши саксонни қоралаган отасининг хурсандлигини айтмайсизми.\nҲозир асосий эътиборни фуқароларни ишга жойлаштиришга қаратяпмиз. Тадбиркорларга ер олиш, кредит ажратилиши каби масалаларда ёрдам беряпмиз, улар бўлса, аҳолини иш билан таъминлайди.\n24 та оилани тадбиркорларимиз ҳомийликка олган.\nДарҳақиқат, иш тўғри йўлга қўйилса, Президентимиз таъбири билан айтганда, одамлар тинч яшаши учун жиноятдан холи муҳит яратилади. Айтганча, давлатимиз раҳбари танқидидан сўнг Пахтакор туманида кўчаларга ёритгичлар ўрнатиш, турар жойларни қўриқловга олиш чоралари кучайтирилди. Шунингдек, ички ишлар органлари ходимларининг замонавий ахборот воситалари орқали кунлик фаолияти бўйича ҳисобот бериш ва ахборот алмашинуви янада яхшиланди.\nЮқоридаги каби ишлар Дўстлик туманида ҳам амалга ошириляпти.\n— Ўтган йили аввалги йилга нисбатан жиноятлар сонини 105 тадан 96 тага камайтира олдик, холос, — дейди Дўстлик тумани ИИБ бошлиғининг ёшлар масалалари бўйича ўринбосари, майор\nСалоҳиддин Анқаев. — Табиийки, бу ҳамма қатори ўзимизни ҳам қониқтирмайди. Видеоселектор йиғилишидаги танқиддан тегишли хулосалар чиқардик. Камчиликларга йўл қўйган 7 нафар ходим интизомий жазога тортилди. Йўл-транспорт ҳодисаларининг аксарияти халқаро М-39 йўлида кечаси содир бўлаётгани учун тунги мобиль гуруҳи жалб қилинди. Таркибида йўл ҳаракати хавфсизлиги ва бошқа соҳавий хизмат вакиллари бўладиган бу гуруҳ йўлда тўхтовсиз ҳаракатланиб, ҳайдовчилар ва пиёдалар хавфсизлигини таъминлайди. Жиноят содир этилаётган ҳудудларда профилактик ишлар самарадорлигини ошириш мақсадида қўшимча куч ва воситаларни жалб этиш, жиноятга мойил шахслар билан ишлаш чоралари кўриляпти. Тарбиясида камчилик кузатилган ёшлар назоратга олиниб, уларнинг ота-оналари билан суҳбатлар ўтказилмоқда.\nВидеоселектор йиғилишидаги танқидлардан сўнг Жиззах вилояти ички ишлар бошқармаси ишчи гуруҳи томонидан Пахтакор, Дўстлик каби кўрсаткичлари талабга жавоб бермайдиган бошқа туманлардаги вазият ҳам ўрганилиб, жиноятларнинг келиб чиқиш сабабларини, йўл қўйилган камчиликларни бартараф этиш бўйича «Йўл харитаси» ишлаб чиқилди ва ҳаётга жадал татбиқ этилмоқда. Ўрганиш натижаларига асосан, айрим масъулларга тегишли чоралар кўрилган. Ишонамизки, юқорида тилга олиб ўтилган туманларда, умуман вилоятда ҳуқуқбузарликларнинг олдини олиш, жиноятчиликни жиловлаш борасида кўзланган натижага эришилади.\n✔ 24  12:22, 11.02.2019\n✔ 53  12:20, 28.01.2019


Ливия тарихидаги энг катта ҳаво амалиёти бошланди | Qalampir.uz\nЛивия тарихидаги энг катта ҳаво амалиёти бошланди\nОлам\t22 Май 07:32 3848\nЛивияда мухолиф Халифа Хафтар кучлари энг катта ҳаво амалиётини бошлади.\nЛивия миллий армияси (ЛМА) фельдмаршали Халифа Хафтар Триполининг жанубида икки турк учувчисиз қурилмаси учирилганини эълон қилди.\nЛМА Ҳарбий-ҳаво кучлари қўмондони Сакр ал-Жаруший армия мамлакат тарихидаги энг катта ҳаво операциясини тайёрлаётганлиги ҳақида огоҳлантирган эди.\n"Барча босиб олинган шаҳарларда Туркия объектлари ва манфаатлари Ливия армияси самолётлари учун қонуний нишондир", деди Хафтар.\nШунингдек, у маҳаллий аҳолини ҳужум қилинадиган объектлардан узоқ туришга чақирди.\nМаълумот ўрнида, Муаммар Қаззофий 2011 йилда ўлдирилганидан кейин Ливия ягона давлат мақомини йўқотди. Бугунга қадар мамлакатда қўшҳокимиятчилик мавжуд. Шарқда парламент бошқаруви, пойтахт Триполида БМТ ва Европа Иттифоқи кўмагида шакллантирилган Фази Саррож бошчилигидаги Миллий бирдамлик ҳукумати бошқарувни амалга оширади.\nМамлакат шарқидаги ҳокимият вакиллари Триполидан мустақил фаолият олиб боради ва Халифа Ҳафтар билан ҳамкорлик қилади. Эслатиб ўтиш жоизки, Халифа Ҳафтар 2019 йил апрель ойидан бери Триполини эгаллашга ҳаракат қиляпти.\nЛивия Халифа Хафтар\n25 Май 16:12 43921\n26 Май 14:40 41187\n25 Май 23:18 38740\n26 Май 09:01 28205\n27 Май 20:39 27454


Кактус ҳақида 2 қисм — Dilkashradio.com\nАссалому алайкум. Ўтган сафар кактуслар ҳақида бошланғич маълумотга эга бўлдик. Бугун эса улар ҳақида батафсилроқ маълумот беришни истайман. Кактуслар менинг севимли ўсимлигим. Чунки улар ўзларини ҳимоя қила оладилар. Касалликларга ҳам чидамли. Агар сизлар ҳам кактуслар ҳақида тўлиқ маълумотга эга бўлишни истасангиз суҳбатимизни диққат билан эшитинг. Ўтган сафар кактусларнинг қайси турларини тик қуёш тушадиган жойга, қайсиларини сояга қўйиш мумкинлиги ҳақида айтган эдик. Бугун эса кактусларни кўпайтириш ва уларни пайвандлаш ҳақида суҳбатлашамиз. Кактуслар уруғи ва қаламчасидан, шунингдек пайвандлаш йўли билан ҳам кўпайтирилади. Уруғи баҳорда экилгани маъқул. У кўмир кукуни аралаштирилган қумлоқ ёки барг чириндили тупроққа экилади. Уруғ кўкартириладиган идиш салгина силкитилиб, тупроқ текисланади, аммо зичланмайди. Уруғ экишдан олдин тупроқни элаш керак. Экилган уруғларнинг устига озгина эланган қум сепилади. Сўнгра уруғ экилган идишнинг усти ойна билан бекитилиб, у сувли идишга ўрнатилади.\nИккинчи марта суғоришда тўр тутилган гул челак ёки пульверизатор ишлатилади. Уруғлар кўкаргандан кейин идиш устидаги ойна олиб қўйилади. Уруғ бир ойда унади. Бу даврда ҳарорат 25-30 даражада бўлиши керак. Кактусларни вегетатив йўл билан кўпайтириш осон. Бунинг устига бу усул қўлланганда ўсимликлар уруғидан ўстирилганига қараганда тез гуллайди. Вегетатив усулда кўпайтириш учун керакли қаламчалар баҳор ва ёзда соғлом ўсимликлардан олинади. Кактусларнинг ёш новдалари, поя бўлаклари ёки танасидан кесиб олинган парчалар қаламчаланади. Қаламчалар қуруқ ва илиқ жойда икки уч кун, кесилган жойида оқиш парда ҳосил бўлгунча сақланади. Қаламча ва қаламча кесиб олинган она ўсимликнинг кесигига кўмир кукуни сепилади, шундан кейин у тоза қумга ўтқазилади. Тувакча соя жойга чиқариб қўйилади ва икки уч кун суғорилмайди. Филлокактус, рипсалис ва эпифиллюм кактуси қаламчалари бир қисм торф аралаштирилган қумда жуда яхши илдиз отади.\nКактуснинг сийрак учрайдиган турларини сақлаб қолиш, шох-шаббали кактуслар етиштириш ва кактусларни кўпайтиришда бу усул қўлланилади. Пайвандтаг сифатида трихоцерус, эхинопсис навларидан фойдаланилади. Пайвандтаг пайвандустга қараганда йўғонроқ бўлиши керак. Баҳор ва ёз бошлари пайвандлаш учун энг қулай муддат ҳисобланади. Шар ва цилиндр шаклидаги кактуслар бир хил йўғонликдаги пайвандтаг билан пайвандуст қаламчанинг думалоқ юзалари бир-бирига тақаб пайвандланади. Пайвандлаш ишлари жуда тез амалга оширилиши керак. Тозаликка амал қилиш талаб этилади. Ундан ташқари пайвандлашда ишлатиладиган пичоқ ҳам ўткир бўлиши керак. Азизлар кейинги сафар соғлиқ учун фойдали бўлган ўсимликлардан бири ҳақида сухбатлашамиз. Айтганча сизларга бизнинг www.najot.com сайтимизга кириб кўришни маслаҳат бераман. Чунки у ердан сиз ўзингизни қизиқтирган болалар соғлиғи, тарбияси, оила муаммоларига ечимлар ҳақидаги мавзуларни топасиз. Мен Лола сизларга гўзаллик ва ҳотиржамлик тилаб хайрлашаман.\nОнанинг руҳий аҳволи


ИИО ходими велосипед минган фуқарони куч ишлатиб олиб кетмоқчи бўлди — видео - UzNews.uz\nИИО ходими велосипед минган фуқарони куч ишлатиб олиб кетмоқчи бўлди — видео\nИИБ Зарафшонда фуқаронинг мажбуран олиб кетилиши ҳолати юзасидан расмий изоҳ берди.\nИжтимоий тармоқларда патруль-пост хизмати ходимининг велосипед минган фуқарони куч ишлатиб хизмат автомашинасига ўтқазмоқчи бўлгани акс этган видеолар тарқалди.\nНавоий вилояти ИИБ масъул ходими берган хабарга кўра, мазкур ҳолат Зарафшон шаҳри ҳудудида 11 июнь куни содир бўлган.\n"Ўз хизмат вазифасини олиб бораётган патруль-пост хизмати ходими Ойбек Дўстов хизмат жараёнида бир фуқаро велосипедда бемақсад айланиб юргани ҳолатининг гувоҳи бўлади ва зудлик билан мазкур ҳолатга ойдинлик киритиш мақсадида тўхташ ишорасини беради.\nМинг афсуски, фуқаро томонидан мазкур ҳолатга беписандлик ҳамда бўйсунмаслик ҳолати содир этилади. Патруль-пост хизмати ходими томонидан мазкур ҳолатга ҳамда унинг шахсига ва соғлигига ойдинлик киритиш мақсадида профилактик суҳбат ўтказилади. Шунга қарамасдан, у ички ишлар ходимига бўйсунмаганидан сўнг, уни ИИБга олиб бориш бўйича ишлар олиб борилган", – дейди ИИБ матбуот хизмати ходими.\nШунингдек, ИИБ хабарида мазкур ҳолат юзасидан батафсил маълумотлар берилиши айтилмоқда.\nҚайд этиш лозимки, Зарафшон шаҳрида коронавирус касаллиги ўчоғи бўлганлиги боис 8 май кунидан бошлаб карантин чекловлари кучайтирилган. Ушбу ҳудудда ҳар қандай транспорт воситалари, жумладан велосипедларнинг ҳаракати тақиқланган.


HP ноутбукларига яширинча кўз ташлашга қарши экран ўрнатилади\n19:39 / 26.08.2016\nHP компанияси ЗМ билан ҳамкорлик туфайли EliteBook 840 ва EliteBook 1040 ноутбукларини яширинча қарашга қарши ҳимоя билан жиҳозлади. Sure View технологияси дисплейда содир бўлаётган ҳодисаларни қурилма ён тарафида турган инсонлардан беркитишга имкон беради.\nЭкран ёй бўйича 75 даража атрофида жойлашган инсонларга кўринади. Ижобий томони шундаки, Sure View функцияси орқали ноутбук эгаси шароитга кўра Fn + F2 тугмалари ёрдамида ўчириш/ёқиши мумкин.\nКомпания томонидан қайд этилишича, фильтрни ёқиш орқадан мўралаётган ёки 95 фоиз масофа яқинда ўтирган кишилар учун экран ёруғлигини камайтиради. Шу тариқа, ноутбук экранидаги тасвирлар бегоналарга кўринмайди.


Афғонистон президенти маслаҳатчиси Ўзбекистонга келди – Газета.uz\nФото: Зафар Юлдашкулов / ТИВ\n20 июн 2018, 20:17 Сиёсат\n2018 йилнинг 20 июнь куни Ўзбекистон ташқи ишлар вазири Абдулазиз Комилов мамлакатда амалий ташриф билан бўлиб турган Афғонистон президентининг хавфсизлик бўйича маслаҳатчиси Муҳаммад Ҳаниф Атмарни қабул қилди. Бу ҳақда Ташқи ишлар вазирлиги матбуот хизмати хабар тарқатди.\nСуҳбат чоғида Ўзбекистон — Афғонистон ва минтақа кун тартибидаги муҳим масалалар юзасидан фикр алмашилди.\nПрезидент маслаҳатчиси Афғонистондаги вазият ҳақида батафсил маълумот берди. У 2018 йил 26−27 март кунлари Афғонистон бўйича Тошкент халқаро конференцияси давомида эришилган келишувларни амалга ошириш бўйича изчил ва тизимли ишлар учун Ўзбекистон томонига ташаккур билдирди.\nСуҳбат давомида сиёсий, савдо-иқтисодий, маданий, гуманитар, таълим ва бошқа соҳаларда давлатлараро ҳамкорликнинг жадал ривожланиши мамнуният билан таъкидлади ва икки томонлама муносабатларни янада ривожлантириш истиқболлари муҳокама қилинди.


ЖССТ COVID-19 мутацияси тарқалишини тўхтатишга чақирди - Daryo\n22:27, 21.12.2020 14509\nЖССТ COVID-19 мутацияси тарқалишини тўхтатишга чақирди\nЖаҳон соғлиқни сақлаш ташкилоти (ЖССТ) коронавируснинг янги, мутацияга учраган турлари тарқалишини секинлаштириш ва тўхтатиш учун мамлакатларни бор имкониятларни ишга солишга чақирди. Бу ҳақда ЖССТ расмий вакили Тарик Язаревич айтиб ўтди, деб ёзади «Коммерсантъ».\n«Вируслар циркуляция (айланиш) чоғида ўзгаради, бу эса уларнинг хусусиятлари ўзгаришига олиб келади. Бу вирус тарқалишини секинлаштириш ва охир-оқибат тўхтатиш учун ҳаммамиз чоралар кўришда давом этишимиз керак», — деди Язаревич.\nУнинг сўзларига кўра, ЖССТ «Буюк Британия ва Жанубий Африкадаги соғлиқни сақлаш расмийлари ва олимлар билан уларда вирусда аниқлаган ўзгаришлар борасида яқин мулоқотда бўлиб турибди». Унинг аниқлик киритишича, ҳозир бу вирус одамлар орасида қанчалик осон тарқалиши, касалликнинг қай даражада оғир кечишига олиб келиши ҳамда тест ва вакциналар натижаларига таъсир қилиш-қилмаслигини аниқлаш керак.\nЎтган ҳафтада Буюк Британияда коронавируснинг янги варианти аниқланди — дастлабки маълумотларга кўра, у одатдаги коронавирусдан 70 фоизга юқумлироқ, лекин ундан-да хавфлироқ эмас. Бу ҳақда мамлакат бош вазири Борис Жонсон маълум қилди.\nИнфекциянинг янги штамми аниқлангани муносабати билан Англия жануби-шарқида, хусусан, Лондонда 20 декабрдан эътиборан чекловларнинг юқори, тўртинчи даражаси жорий этилди, ҳозирча бу тартиб яқин икки ҳафта амалда бўлади. Унга кўра, маҳаллий аҳоли заруратсиз уйдан чиқиши, шунингдек, Янги йил байрами тантаналарида бир неча оила бўлиб тўпланиши мумкин эмас. Хавфнинг тўртинчи даражаси эълон қилинган ҳудудларда фақат дорихоналар ва биринчи зарурат дўконлари ишлайди. Худди шундай чекловлар 20 декабрдан Уэльсда, 26 декабрдан эса Шотландияда ҳам жорий этилади.\nЖаҳон соғлиқни сақлаш ташкилоти 20 декабрь куни Британияникига ўхшаш коронавирус Нидерландия, Дания ва Австралияда ҳам аниқланганини эълон қилди. Аввалроқ Жанубий Африка Республикаси (ЖАР)да ҳам ўхшаш мутациядаги вирус топилгани ҳақида хабар берилган эди. Вируснинг янги варианти ҳозирги вакциналар ҳосил қиладиган иммунитетдан кучлироқ бўлиши мумкин, деган тахминлар учун ҳозирча бирор-бир асос йўқ.\nШу муносабат билан 20 дан ортиқ мамлакат авиақатновларга чекловлар киритди. Австрия, Аргентина, Бельгия, Болгария, Германия, Исроил, Эрон, Ирландия, Италия, Канада, Колумбия, Кувайт, Латвия, Литва, Марокаш, Нидерландия, Руминия, Туркия, Хорватия, Финляндия, Франция, Чили, Чехия, Швейцария, Эстония турли муддатларга Буюк Британиядан парвозларни тўхтатган. Дания вазиятга баҳо бериб, қандай чоралар талаб қилинишини тушуниб олиш учун ўз ҳаво ҳудудини Буюк Британиядан келадиган самолётлар учун 48 соатга ёпиб қўйди. Польша 21 декабрь куни ярим тундан самолётлар парвозини бекор қилди. Рейслар қачон қайта тикланиши номаълум.\nБуюк Британияда бир кунда рекорд даражада — 35,9 минг киши коронавирусга чалинди\nКоронавируснинг янги, юқумлироқ варианти туфайли 20 дан ортиқ мамлакат авиақатновларни чеклади\nБританияда коронавируснинг янги штамми сентябрда пайдо бўлиб, ноябрь ўрталаридан фаол тарқалишни бошлаган\nБуюк Британиянинг ортидан яна бир қатор мамлакатларда коронавируснинг янги варианти аниқланди. Европада авиақатновларни чеклаш бошланмоқда\nЖССТ Буюк Британияда тарқалган янги коронавирус штаммларини ўрганмоқда\nЛондон аҳолисига Рождество муносабати билан йиғилиш тақиқланди. Бунга коронавируснинг янги варианти сабабчи, у 70 фоизга юқумлироқ бўлиши мумкин\n12:05, 25.04.2022 69409\n12:43, 29.04.2022 53663\n08:47, 28.04.2022 57440\n09:06 Бугун 1699\nРоссия ва Украина музокаралар тўхтатилганини маълум қилди\n09:00 Бугун 1802\nБухорода «Ўзмиллийбанк» АЖ раислигида Шанхай ҳамкорлик ташкилотининг Банклараро бирлашмаси кенгаши экспертлари ва координаторлари йиғилиши бўлиб ўтди\n08:48 Бугун 2682\n08:24 Бугун 4148\n07:30, 17.05.2022 61548\n22:09, 16.05.2022 50663\n14:27, 16.05.2022 46201\n22:21, 16.05.2022 37973


Қарздор фарзанди таъминоти учун бир йўла 56 миллион сўм тўлади - Darakchi\nҚарздор фарзанди таъминоти учун бир йўла 56 миллион сўм тўлади\nЖИНОЯТ 21.06.2019, 21:21\nФуқаролик ишлари бўйича Учқўрғон туманлараро судининг 2013 йил 23 январдаги ҳал қилув қарорига кўра фуқаро У.Қозоқовдан ундирувчи М.Хожахонова фойдасига бир нафар фарзанди учун ойлик иш ҳақининг учдан бир қисмидан кам бўлмаган миқдорда алимент ундириш белгиланган.\nМазкур ижро ҳужжати Бюронинг Учқўрғон туман бўлими иш юритиувида бўлиб, давлат ижрочилари томонидан қарздор алиментни тўлаши юзасидан бир неча бор огоҳлантирилган ва тўланмагани ҳисобига қарздорлик 21 млн. сўмни ташкил этди.\nҚарздор ота билан олиб борилган тушунтиришлар самара бериб, қарздорлик бартараф этилди. Ўз ўрнида, У.Қозоқов фарзандини вояга етгунга қадар алимент суммани бир йўла тўлаб бериши тўғрисидаги мурожаати кўриб чиқилди. Мазкур мурожаат ўрганилиб, 2019 йил 1 июнидан то вояга етгунга, яъни 2029 йилнинг 1 июнига қадар алимент ҳисоб-китоб қилиб берилди. Фуқаро Қозоқов фарзанди таъминоти учун 56 миллион 561 минг сўм алимент пулларини бир йўла тўлаб берди.\nАндижонда қалбаки купюраларнинг муомалага киритилишининг олди олинди\nИнститут ётоқхонасини жиҳозлашдаги талон-торожликлар фош этилди\nСамарқанддаги мол бозорда жанжал бўлди


Redmi Y3 (ёки Redmi S3) мустаҳкам ҳам экан: «суперселфифон»ни челакка ирғитиб, зинадан думалатишди! («жонли» видео) - Terabayt.Uz\nXiaomi компанияси Redmi бренди остидаги илк смартфони – Redmi Note 7 моделини тақдимотдан аввал мустаҳкам деб роса мақтаган эди. Энди эса Redmi Y3 смартфонини ҳам турли видеоларда кўз-кўз қила бошлади.\n«Кичкина Кинг-Конг» деб ҳам аталган Redmi Note 7 смартфонни турли видеоларда йигитлар полга ташлаб тепкилаб, қиз нозик пошнасида эзғилаб, дўмбоқ йигит устига сакраб ўтириб ва яна экрани билан ёнғоқ чақиб, дисплейи устида турли маҳсулотларни ошпичоқда чопиб, ҳатто сув тубида ҳам ишлатиб ҳам кўрсатишган. Шунингдек, Redmi Note 7’нинг ичини очиб, қисмларга ажратиб кўрсатилган, яна мустаҳкамлиги металл зўлдир ва дрель остида, калит тўла қути ичида синалган видеоларини ҳам чиқарганмиз.\nRedmi брендининг Ҳиндистон бўлими эса Redmi Y3 моделини тақдимотдан аввал «суперселфифон» дея мақтамоқда. Боягина унинг расмий YouTube-каналига чиқарилган мана бу лавҳага назар соламиз:\nКўриб турганингиздек, дроп-тестда чиқинди челагига ирғитиб ташлаб, зинадан думалатиб кўришса ҳам Redmi Y3 ҳеч нима бўлмагандек ишлашда давом этяпти. Мазкур видео яна шуниси билан аҳамиятлики, компания ушбу моделини илк бора «жонли» кўрсатмоқда.\nRedmi Y3 модели Ҳиндистонда тақдим этилиб, дастлаб ўша мамлакатда сотувга чиқарилади. Xiaomi уни кейинчалик бошқа мамлакатларга Redmi S3 номи остида чиқариши кутилмоқда.\nЎҚИНГ: 32 МПлик селфи-камерали Redmi Y3 тақдимот кунини Xiaomi расман эълон қилди\n#Xiaomi #андроид смартфон #дроп-тест #Xiaomi Redmi Y3 #Xiaomi Redmi S3


Қорақалпоғистонда Ёшлар иттифоқи икки нафар имконияти чекланган болага ёрдам кўрсатди- Kruz.uz\n12:11, 23.05.2018 1254 0 Ёшлар иттифоқи\n1 июнь Халқаро болаларни ҳимоя қилиш куни муносабати билан имконияти чекланган болалар ўртасида спорт мусобақалари ўтказилди.\nМусобақа доирасида Ўзбекистон ёшлар иттифоқи Қорақалпоғистон Республикаси Кенгаши томонидан икки нафар имконияти чекланганларга ногиронлик аравачаси топширилди.\n-11 ёшли Турсингул Дусенова Нукус шаҳридаги 25-сонли мактабда уй шароитида таҳсил олмоқда, - дейди иттифоқ раисининг ўринбосари Б.Аралбаева. Болалалрнинг қувончига шерик бўлаётганимиздан, уларнинг орзуларини озгина бўлсада ушалтираётганимиздан хурсандиз ва бундай амалий ишларни яна давом эттирамиз.\nТадбир якунида болажонлар учун концерт дастури қўйиб берилди.\nЁшлар Иттифоқиимконияти чекланган


25 сентябр 2021, Тошкент вақти: 05:10\nЙил сўнгида коронавирус вакцинасининг маъқулланиши 2021 йилда пандемиядан кейинги давр бошланиши борасида умидларни уйғотди\nҚаттиқ коронавирус чекловлари баъзи давлатларда ҳукуматларга ўз қудратларини янада кучайтириш имконини берди. Озарбайжон, Беларусь, Россия, Ўзбекистон ва Қозоғистон шулар жумласидан. Ҳуқуқ фаолларига кўра, пандемиядан кейинги даврда суистеъмол қилинган чораларни бекор қилиш керак бўлади.\nКоронавирусга қарши вакцинанинг маъқулланиши 2021 йилда пандемиядан кейинги давр бошланиши борасида умидларни уйғотди.\nАммо халқаро инсон ҳуқуқлари ташкилотларига кўра, ҳукуматлар қудрати ҳаддан ташқари кучайиб кетмаслиги учун фуқаро жамияти ўзининг пандемиядан олдинги ролига қайтиши керак бўлади.\nЭркин матбуот ва мустақил судлов чекланган пайт коррупция гуллаб-яшнайди\n2020 йилда жорий этилган ва кўпинча суистеъмол қилинган жамоатчилик саломатлиги билан боғлиқ вақтинчалик фавқулодда чораларнинг бекор қилиниши учун тийиб туриш механизми ишга туширилиши лозим.\nЖаҳонда коррупция даражасини кузатиб борувчи Transparency International ташкилоти пандемия яккаҳокимликнинг кучайиши ва қонун устуворлигининг заифлашишига олиб келишидан огоҳлантириб келади.\n“COVID-19 инқирози коррупциялашган ва яккаҳоким раҳбарларга жамоатчиликни чалғитиш ва назоратни камайтириш учун мислсиз имкониятлар берди”, дейилади аксилкоррупция ташкилоти ҳисоботида.\nҚозоғистон полицияси намойишчини ҳибсга олмоқда - Алмати, 6 июнь, 2020\nTransparency Internationalнинг айтишича, “эркин матбуот ва мустақил судлов каби демократик институтлар, фуқароларнинг норозилик билдириш, ҳукумат харажатларини назорат қилиш ҳақлари чекланган пайт коррупция гуллаб-яшнайди”.\nВашингтондаги Брукингс институти Яқин Шарқ бўйича эксперти Шоди Ҳамиднинг айтишича, авторитаризм, назария ва амалиётда, ҳали пандемиядан аввал кучайиб бораётган эди.\nУнинг сўзларига кўра, пандемиядан кейинги даврнинг айрим жиҳатлари, жумладан, ковидни аниқлаш тизими ва кучайган кузатув ҳукуматлар тепасидаги шахсларнинг “авторитаризмга мойиллигини кучайтириши” мумкин.\n“Пандемия даврида ва ундан кейин ҳукуматлар инқироздан ички мухолифатни бостириш ва фуқаро эркинликларини чеклаш йўлида фойдаланиш эҳтимоллари катта”, дея хулоса қилади эксперт Брукингс институтининг “Дунёни қайта очиш” деб номланган ҳисоботида.\nАммо бу таҳдидларга қарамай, Шоди Ҳамид пандемиядан кейинги даврда сиёсий эркинликларнинг қайта тикланиши борасида умидбахш.\nАйни пайтда, унинг айтишича, чекловларнинг бекор қилиниши сиёсий партиялар, норозилар ва халқ ҳаракатларига ўз платформалари ва манифестацияларини кенгроқ оммага етказиш имконини беради.\n“Демократик ҳукуматлар эса, худди Трамп маъмурияти каби, эркин ахборотни чеклаш ва инқирозларни кичрайтириб кўрсатишга ҳаракат қилишлари мумкин, аммо жавобгарликдан қутулиб қололмайдилар”.\nЭкспертнинг фикрича, “ҳукуматларнинг эркин ахборотни бостириш ҳаракати ўз навбатида, матбуот, қонун чиқарувчилар ҳамда фуқаро жамиятини уларнинг хатоларини янада кўпроқ фош этишга ундаши мумкин”.\nРоссия ва Туркманистон сингари давлатларда пандемия чекловлари баҳонасида киритилган авторитар чоралар сиёсий рақибларни таъқиб қилиш ва матбуот эркинлигини чеклаш йўлида ҳам ишга солинди.\nРасмийлар бу чоралардан фуқаро жамиятининг ижро ҳокимиятини назорат қилиш имконларини чеклашда фойдаландилар.\nПрезидент Илҳом Алиев ҳукумати кўрган чоралар унинг яққол ўрнаги бўла олади.\n2020 йил мартида ҳукумат “эпидемияга қарши, санитария-гигиена ҳамда карантин қоидаларини бузганлик учун” янги жазо чораларини жорий қилди.Янги жиноий қонунчилик, жумладан, тиббий ниқоб тақмаганлик учун 3000 долларгача жарима ёки уч йилгача қамоқ жазосини назарда тутади.\nВирус тарқатганликда айбдор деб топилганлар эса 5 йилгача қамоқ жазосига маҳкум этилади. Ҳьюман Райтс Уотч (HRW) ташкилоти расмий Бокунинг ковид тарқатганлик учун белгилаган чоралари “легитим ёки вирус таҳдидига мутаносиб эмаслиги” ҳақида огоҳлантирди.\nАҚШда жойлашган инсон ҳуқуқлари ташкилотига кўра, бу каби қонунларни “озчиликлар ёки ўзгача фикрловчиларга” қарши ишлатиш қулай.\nБокуда полиция зўравонлигига қарши намойиш -- 16 июнь, 2020\nЁз ойларида қўшни Арманистон билан ўртадаги Тоғли Қорабоғ муаммосига ечим тополмаганидан норозилик билан бирга, президент Алиев юқори даражадаги коррупция, иқтисодий муаммолар ҳамда коронавирус инқирозига қарши етарли чора кўрмагани юзасидан босимлар остида қолди.\nИюль ойида Алиев ҳукумати бу танқидларга ўзининг сиёсий рақиблари ва демократия тарафдорларига қарши таъқибларни кучайтириш билан жавоб қайтарди.Алиевнинг хавфсизлик хизматлари 120 дан ортиқ мухолифат фаоллари ва тарафдорларини ҳибсга олди. Уларнинг аксарияти Озарбайжон Халқ Жабҳаси партияси аъзолари эди.\nҲибсга олинганлардан икки нафари – ОХЖП раиси ўринбосари Маммад Иброҳимнинг ўғли Меҳди Иброҳимов ҳамда партия фаоли Муҳаммад Имонли карантин қоидаларини бузишда айбланди.HRW нинг айтишича, Имонлига қарши “ковид тарқатиш ва тиббий ниқоб тақмаслик билан бошқаларнинг ҳаётини хавф остига қўйиш” ҳақидаги айблар сохталаштирилган.\nИккинчи фаол – Иброҳимов эса полиция томонидан коронавирус юқтиргани ҳолда рухсат этилмаган кўча намойишида иштирок этишда айбланган.Аммо Иброҳимовнинг адвокатига кўра, унинг июлдаги намойишлардан кейин олинган ковид тести салбий натижа кўрсатган.\nАмалда, адвокатнинг айтишича, расмийлар Иброҳимов мухолифат партияси раҳбарининг ўғли эканини билганларидан кейин унга қарши айблов эълон қилишган.\nТанқидчилар Беларуснинг яккаҳоким раҳбари Александр Лукашенкони коронавирус чекловларидан ўз режимига қарши оммавий намойишларни бостиришда айблашади.Аслида коронавирус чекловлари расмий Минскнинг сиёсий таъқибларни кучайтириш йўлида қўллаган чораларидан фақат биттаси, холос.\n“Весна” инсон ҳуқуқлари гуруҳига кўра, 2020 йилда Беларусь мухолифатининг президентликка номзодлари, уларнинг жамоаси ҳамда намойишчиларга қарши сиёсий сабаблар билан 900 дан ортиқ жиноят ишлари очилган.\nПрезидент Лукашенко Беларусь ИИВ махсус кучларини тақдирламоқда - Минск, 30 декабрь, 2020\nДавом этаётган кундалик намойишлар Лукашенконинг 26 йиллик бошқарувига энг йирик таҳдиддир. Намойишлар 2020 йил 9 августдаги президент сайловларида Лукашенко олтинчи бор ғолиб деб эълон қилиниши ортидан бошланиб кетди.\nБир неча ой давомида коронавирус хавфини менсимай келган Лукашенко мухолифат ва кўчаларга чиққан юз минглаб намойишчиларни “хориждаги кучларнинг қўғирчоқлари” сифатида айблади. 1 ноябрда милициянинг ойлаб давом этган таъқиблари аксилҳукумат намойишларини бостиролмагани ортидан Беларусь давлат чегараларини ёпиб қўйди.\nМосквада эса, коронавирус пандемияси Россиянинг ўз фуқароларини кузатувчи давлат сифатидаги имкониятларини синовдан ўтказди.\nРоссия расмийлари танқиддан ковид пандемиясидан ҳам кўпроқ қўрқишларини кўриш ҳайратланарли\nДавлат Думаси март ойида Бош вазир Михаил Мишустинга аҳоли саломатлигини сақлаш мақсадида мамлакат бўйлаб фавқулодда ҳолат жорий этиш ваколатини берувчи қонунни маъқуллади. Қонун, шунингдек, “табиий ҳамда техноген вазиятлар чоғида” билиб туриб, сохта ахборот тарқатганлик учун" 5 йилгача қамоқ жазосини кўзда тутади.\nКоронавирусга қарши чораларни бузганлар учун эса 7 йиллик қамоқ жазоси белгиланди. Апрель ойига келиб президент Путин минтақалар ҳукуматларига коронавирус билан боғлиқ чекловлар жорий қилиш ваколатини берди.\nБу ваколатлар, таҳлилчиларга кўра, Кремлни пандемиядан кейинги даврда ҳам чекловлар доимий бўлиб қолиши борасидаги танқидлардан ўзини ҳимоя қилиш имконини берган. Айни пайтда Москва ўзининг коронавирусга қарши чоралари борасидаги эркин ахборот оқимини чеклаш ваколатини қўлга киритди.\nАпрель ойида коронавирусга қарши курашда соғлиқни сақлаш тизими камчиликларини ўртага чиқарган Россия Шифокорлар ассоциацияси раҳбари Анастасия Васильева ҳибсга олинди.\n“Россия расмийлари танқиддан ковид пандемиясидан ҳам кўпроқ қўрқишларини кўриш ҳайратланарли”, - дейди Халқаро Амнистиянинг Россия бўйича директори Наталья Звягина. Унинг хулоса қилишича, Васильевани ҳибсга олиш билан Россия расмийлари “ўзларининг ҳақиқий мотивлари”ни фош қилишган.\nМосквада матбуот ва сўз эркинлигини чеклашга қарши норозилик намойиши чоғида ўнлаб журналистлар ҳибсга олинди - 7 июнь, 2020\nРоссия Давлат Думаси, шунингдек, ҳукумат коронавирусга қарши кўрган чоралари борасидаги ахборотлари туфайли Озодлик/Озод Европа радиоси дохил хорижий оммавий ахборот воситаларига қарши таъқибларни ҳам кучайтирди.\nИюль ойида Москвада матбуот ва сўз эркинлигини чеклашга қарши норозилик намойиши чоғида ўнлаб журналистлар ҳибсга олинди. Ҳьюман Райтс Уотчнинг айтишича, кўпгина ҳолларда намойишчиларга ковид билан боғлиқ қоидаларни бузганлик тўғрисидаги сохта айблар қўйилган. HRW нинг Россия бўйича тадқиқотчиси Дамеля Аиткожинага кўра, ушбу чоралар “репрессияларни янги даражага кўтарган”.\nРоссиянинг Узоқ Шарқ минтақасидаги Хабаровск шаҳрида эса коронавирус чекловлари қотилликда айбланган халқ губернатори тарафдорларининг намойишини бостириш йўлида ишлатилди. Намойишчиларга кўра, губернаторга қарши айбловлар Кремлнинг ёрдами билан унинг маҳаллий рақиблари томонидан тўқиб чиқарилган.\nАммо чекловларга қарамасдан намойишчилар тўпланишда ва Путин иқтидори ҳамда Москванинг ўз иродаларини менсимаганига қарши норозилик билдиришда давом этдилар.\nЎзбекистондаги ахборот назорати\n2016 йил сентябрида ҳокимиятга келган Ўзбекистон президенти Шавкат Мирзиёев Ислом Каримов давридаги авторитар бошқарув билан боғлиқ чекловларни бир қадар юмшатгани учун халқаро инсон ҳуқуқлари ташкилотлари томонидан олқишланади.\nКоронавирус статистикаси ва аҳолининг газ-свет муаммоси 2020 йил ноябрида Ўзбекистонда матбуот регулятори - АОКА билан қатор мустақил нашрлар ўртасидаги зиддиятга сабаб бўлди\nАммо коронавирус инқирози мамлакатнинг энди бўй кўрсатаётган мустақил матбуоти билан ОАВни назорат қилувчи давлат идораси – Ахборот ва оммавий коммуникациялар агентлиги (АОКА) ўртасида тангликни келтириб чиқарди.\nРасмийлар аввалига Ўзбекистон коронавирусга қарши муваффақиятли кураш олиб бораётганини иддао қилдилар. Аммо ёз ойларига келиб, айрим маҳаллий нашрлар ҳукумат бераётган расмий рақамларни савол остига ола бошлади. Улар коронавирус тарқалиши ва қурбонлар сони борасидаги маълумотларни синчковлик билан таҳлил қилишди.\nНоябрь ойи охирига келиб АОКА директори Асаджон Ходжаев бу каби маълумотларни тарқатган нашрларни “жиддий оқибатлар”дан огоҳлантирди. Бу эса коронавирус инқирози Ўзбекистонни Ислом Каримов давридаги авторитар бошқарувга қайтариши мумкинлигидан хавотирларни пайдо қилди.\nҚозоғистонда намойишларнинг чекланиши\nҚозоғистон президенти Қасим-Жомарт Тоқаев май ойида фуқароларнинг тинч намойиш ўтказиш ҳақларини чекловчи қонунни имзолади. Пандемиянинг биринчи тўлқини даврида кучга кирган янги қонун намойишда қанча одам тўпланиши ва қаерларда тўпланиш мумкинлигини белгилайди.\nТанқидчиларга кўра, янги чекловлар ва бюрократик тўсиқлар норозилик намойишидан аввал расмийлардан рухсат олишни ҳам ўз ичига олади. Расмийлар эса намойишларни ўтказмаслик учун кўплаб сабабларни келтиришлари мумкин.Ҳукумат коронавирус чекловларидан жамоатчиликнинг янги тартибга қарши норозилигини бостириш йўлида ҳам фойдаланди.\nҚозоғистон ва ташқарисидаги инсон ҳуқуқлари фаолларига кўра, янги қонун мамлакатнинг халқаро мажбуриятларига зид.\nҚирғизистондаги давлат тўнтариши\nПандемияга қадар Қирғизистон Париждаги Чегара билмас мухбирлар ташкилоти тарафидан Марказий Осиёдаги матбуоти энг эркин давлат сифатида кўриларди. Аммо 22 мартда эълон қилинган фавқулодда вазият ва карантин туфайли Қирғизистоннинг нисбатан очиқ жамиятида чекловлар кўпайди.\n4 октябрдаги парламент сайловларидан кейин бошланиб кетган зўравонликлар ортидан Қирғизистон ҳукумати Бишкекда фавқулодда ҳолат жорий қилди - Қирғизистон, 12 октябрь,2020\nКўпгина мустақил ОАВлар фавқулодда чоралар остида пойтахт Бишкек ва бошқа минтақаларда эркин ҳаракатланишга имкон берувчи аккредитацияни қўлга киритишда қийинчиликларга дуч кела бошлади.\nҚирғизистоннинг 4 октябрдаги зиддиятли парламент сайловлари ортидан коронавирус чекловларига қарамасдан, зўравон намойишлар бошланиб кетди.\nСиёсий қарама-қаршиликлар президент Сооронбай Жээнбеков ҳукуматининг қулаши ва янги сайловларни эълон қилишга олиб келди. Бишкекда намойишларни тақиқловчи фавқулодда ҳолат жорий қилинди.\nТуркманистон кулги қилинди\nДунёнинг энг авторитар давлатларидан бўлган Туркманистонда матбуот ҳеч қачон эркин бўлган эмас. Шу боис президент Гурбангули Бердимуҳамедовнинг мамлакатга биронта ҳам коронавирус инфекциясини киритмагани ҳақидаги иддаосининг дунёда кулги остига олинганидан ажабланмаса ҳам бўлади.\nТуркманистонликлар Озодлик билан суҳбатда мамлакат шифохоналари абгор бўлгани учун касалхоналарга мурожаат қилмаганликларини айтишган.\nРасмий Ашхободнинг ҳали-ҳануз Туркманистонда коронавирус йўқлиги ҳақидаги иддаоси мамлакат соғлиқни сақлаш тизимига ишончдан кўра кўпроқ Бердимуҳамедовнинг авторитар бошқаруви натижасидир.Август ойи бошида Жаҳон соғлиқни сақлаш ташкилоти (ЖССТ) Бердимуҳамедов ўз экспертларига мамлакатда коронавирус инфекцияси йўқлигини текширишга изн берганини эълон қилди.\nЖССТ минтақавий директори президент Бердимуҳамедов ташкилот ҳайъатига мустақил коронавирус тестлари ўтказиш ва уларни ЖССТ лабораториясида текширишга “рухсат бергани”ни маълум қилди.\nАммо орадан тўрт ойдан кўпроқ вақт ўтган бўлса-да, Туркманистон президенти ҳануз ваъдасини бажаргани йўқ. Туркманистонликлар Озодлик билан суҳбатда мамлакат шифохоналари абгор бўлгани учун касалхоналарга мурожаат қилмаганликларини айтишган.\nУлардан айримлари касалхонага ўзлари билан бирга кўрпа-тўшак, озиқ-овқат ва ҳатто иситиш учун ўтин ҳам олиб борганликлари ҳақида айтиб берганлар.


“Ҳизбут-таҳрир” экстремистик ташкилотининг фикрий ва ақидавий ғоялари » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Мақолалар » “Ҳизбут-таҳрир” экстремистик ташкилотининг фикрий ва ақидавий ғоялари\n“Ҳизбут-таҳрир” экстремистик ташкилотининг фикрий ва ақидавий ғоялари\n30-11-2021, 14:19 muslim Мақолалар 1 453\nБуюк тобеинлардан Ҳасан ал-Басрий суҳбатларида тингловчилик қилиб юрган Восил ибн Ато номли шахс ажраб чиқди. У ўша даврда аҳли сунна ақидасидан ўзининг “ал-манзила байнал-манзилатайн” яъни, “оралиқ манзил” тушунчаси билан ажраб чиққан эди. Унинг иддаосича катта гуноҳ қилганлар иймонидан ажрайди бироқ, кофир ҳам бўлмайди. Улар иймон ва куфр оралиғида аросатда қоладилар деб аҳли суннага хилоф қилганди. Унинг шу мухолафати туфайли унга ва унинг издошларига Ислом тарихида Муътазилий деб ном берилди. Бу тоифа кейинчалик қадария ва жадҳмия тоифаларининг ботил ақидавий мафкураларини ўзида жамлаб бироз ривожланди ҳам. Мўътазилийлар маълум вақт гуриллаб давр сурган бўлса-да, аҳли сунна уламоларининг саъй-ҳаракатлари натижасида бу тоифа вакиллари кейинчалик батамом тугатилган. Лекин шунга қарамасдан уларнинг ақидавий давомчилари янги-янги номлар билан ора-орада бўй кўрсатиб туради. Шулардан бири “Ҳизбут-таҳрир” оқимидир!\nҲизбут-таҳрирчиларнинг бидъий қарашларидан бири “инсон амаллари (хар қандай ҳатти-ҳаракатлари)нинг яралиши масаласи”га доир бўлиб, уларнинг иддаосича инсоният ўз амалларини ўзи яратади, Аллоҳ эмас. Бу ақиданинг асли эгаси тарихда қолиб кетган “уммат мажусийлари” деган жирканч лақабга ҳақли равишда эга бўлган жаҳмийлар бўлиб, улардан Восил ибн Ато бошлиқ мўътазилийларга мерос қолган.\nҲизбчилар раҳнамоси Тақиюддин Набаҳоний “аш-Шахсийят ул-\nисломийя” номли асарида узининг жаҳмия ва мўътазилалар билан бу масалада ҳамфикр эканини исбот этган ва бу ҳақида у шундай ёзади:\n“Бу феъллар (яъни инсон амаллари), уларни қазога дахли йўқ, қазони ҳам уларга дахли йўқдир. Чунки инсон ўз феълларини ўз ихтиёри ила амалга оширади. Шунга кўра, ихтиёрий амалларнинг Аллохҳнинг тақдир ва қазосига кирмайди”.\nШунингдек, айни уша асарда яна шундай дейди:\n“Инсонга бериладиган савоб ва уқубатни ҳидоят ва залолатга боғлиқ деб билиш шуни англатадики, ҳидоят ва залолат аслида инсоннинг феъли, Аллоҳга боғлиқ эмас” .\nЖаҳмия, қадария ва мўътазилаларнинг замонамизда янги пайдо бўлган авлодлари саналмиш ҳизбут-таҳрирчиларга бу масалада рад жавобларидан олдин шуни алоҳида таъкидлаш лозимки, “инсон амалларининг яралиш” масаласи муҳим ва ўта жиддий ақидавий масалалардан биридир. Юқорида айтиб ўтилганидек бу масалада биринчи бўлиб аҳли суннага мухолиф бўлганлар уммат мажусийлари—жаҳмийлар бўлган.\nАҳли сунна таълимоти буйича бутун коинотда ҳар бир мавжудот, ҳаракот- у саканот, ихтиёрий-ғайри ихтиёрий феълларнинг ягона яратувчиси бўлиб, у ҳам бўлса Аллоҳ таолонинг якка ўзидир! Ха, Аллоҳ ҳамма нарсани яратувчиси, Холидидир! Инсоният ҳаракатлари, амалларини Аллоҳ яратмаган дейишлик бу Ер-осмонни Аллоҳ яратмаган деб эътиқод қилиш билан бир хилдир!\nБуюк ватандошимиз, ҳадис илмининг султони имом Буҳорий ҳазратлари ҳам ўз даврида бу ақида эгаларига етарлича раддиялар қилган. Ул зот бу мавзуда “Халқу афъолил-ибод вар-рад ъалал-жаҳмия ва асҳабит-таътил” номли йирик раддия асарини битганлар. Мазкур асарида шундай дейдилар:\n“Энди, бандаларнинг феъллари масапасига келсак, бас бу дадда Али ибн Абдуллоҳ Марвон ибн Муовиядан, у киши Абу Моликдан, у киши Рибъий ибн Ҳирашдан, у киши Хузайфа розияллоҳу анҳудан қуйидагича ривоят қилган: Набий соллаллоҳу алайҳи ва саллам айтдилар: “Албатта , ҳар бир саноатчи ва уларнинг ижод маҳсулларини Аллоҳ яратади”. Шу уҳадис айтлган чоғда баъзилар бунга дастак сифатида ушбу ояти каримани тиловат қилганлар: “Ва ҳолбуки, сизларни дам ва сизлар дилиб курган амалларии дам Аллоҳ яратган” (Вас-соффат / 96). Бас, Аллоҳ таоло хабар бердики, ҳар бир иш ва уни қилувчи саноатчилар Аллоҳ таоло тарафидан яратигандир”. ( Имом Бухорий. Халқу афъолил-ибод вар-рад ъалал-жаҳмия ва асҳабит-таътил. 2-Ж. 66-Б. 124-ҳадис).\nАслида жаҳмийлардан қолган пуч ақидани рад этиш учун мана шу ҳадис тоғни талқон қилгудек кучли далил бўлса-да, муаммонинг жиддийлиги туфайли имом Бухорий ҳазратлари яна бир қанча далилларни келтирганлар. Жумладан, машҳур тобеин Товус ал-Ямоний раҳматуллоҳи алайҳнинг Расулуллоҳнинг кўплаб саҳобалари билан учрашганман. Уларнинг бари “Ҳамма нарса Аллоҳнинг тақдири билан боғлиқдир” деб айтардилар” деган сўзларини ҳам илова қилган.\nЯна бир ривоятида эса Абдуллоҳ ибн Аббос розияллоҳу анҳунинг “Ҳамма нарса Аллоҳнинг тақдири билан бўлади, ҳатто қўлингни\nсонинг устига куйишинг ҳам ” — деган қавлини келтирган. (Ўша манба.69- Б. 131-ҳадис).\nИмом Бухорий раҳматуллоҳи алайҳ тақдим қилган далиллардан хулоса қилиб шундай дейишимиз мумкин: Ўтган асримизнинг иккинчи ярмида ҳуруж қилган, жаҳмий ва мўътазилийларнинг мафкуравий давомчилари бўлмиш ҳизбут-тахрирчилар тўғри йўлда эмас!\nҲизбут-таҳрир жамоаси аввалбошданоқ исломий одоб-ахлоқни инкор қилиб, инсоний кадриятларнинг ва диний фазилатларнинг бугунги кунда зарурати йўқ деб келади. Ҳизб ўз дастурларида ахлоқ билан даъват қилишни, одамларни ахлоқли, гўзал хулқли бўлишни, инсонлар чиройли хулклар соҳиби бўлишини танқид қилади. Ҳизб тасаввурида ислом ўзлари ўйлаб топган ақидалар мажмуйи ва қоидалар низомидир, холос (“ат-Такаттул ал-ҳизбий”, 18-бет).\nҲизбут-таҳрир аъзоларига тарқатилган “Ҳизбут-таҳрир манҳажи” номли рисолада: “Фазилатли хулқларга даъват қилиш жамиятни ислоҳ килишга ва умматни уйғотишга имконият туғдирмайди. Чунки, жамиятнинг ислоҳи фикрлар ислоҳи билан ҳосил булади… Фазилатли хулқларга даъват қилиш эса замонавий мусулмонларнинг ҳукмларини ҳал килиш учун етарли даъват эмас!” (“Манҳаж ҳизб ут-таҳрир фи-т-татйир”, 26-27 бетлар), дейилган. Ҳизбнинг муассиси ан-Набаҳоний ҳам инсондаги руҳий хислат ва шавқларнинг борлигини инкор қилган (“Низом ул-ислом”, 61-бет; “ал-Фикр ал-исломий ал-муосир”, 202-бет).\nҲизбнинг бу ҳилдаги одоб-аҳлоқни, руҳий ҳислат ва фазилатларни инкор қилишлари ҳизбнинг аъзолари орасида қалби қаттиқликни, қўрсликни келтириб чиқариш учун зарур эди. Ҳизб аъзоларида меҳр-шафқат, одамгарчилик, қўни-қўшни ҳаққи, ватан туйғуси, меҳр-муҳаббат, раҳимдиллик каби ҳислатларнинг йўқ эканлигини шундан ҳам билса бўлади. Уларнинг ўз ватанига қурол кўтаришлари, ватандошларини кофир деб бемалол эълон қилиб юборишлари, ўз маҳалладошларини ҳам ҳақорат қилиб, жисмонан йўқ қилиб юборишга урунишлари ҳамда ўзлари туғилиб-ўсган юрт ва ватанларни кофиристон дейишларининг бирдан-бир сабаби ҳам шудир.\nҲолбуки, ислом дини меҳр-шафқат дини, ислом шариати одоб-ахлоқ шариатидир! Пайғамбаримиз Расулуллоҳ соллаллоҳу алайҳи ва саллам: “Иннама буъисту ли-утаммима макорим ал-ахлоқ!” (“Шак-шубҳасиз, мен гўзал хулҳларни камолга етказиш учун юборилдим!”) деб марҳамат қилганлар. Расулуллоҳ соллаллоҳу алайҳи ва саллам гўзал хулқларни баркамол қилиш, одамларга гўзал хулқларни ўргатиш учун келганлар. Ҳизбут-таҳрирчилар каби сиёсатни нотинч қилиш учун юборилмаганлар.\nТаниқли аллома Саъдуддин Тафтазоний раҳимаҳуллоҳнинг “Шарҳ ал-ақоид ан-насафия” асарида “халифалик” масаласи алоҳида келтирилган. Чунки, “халифалик” масаласи ўша даврда ҳам, бугун ҳам муҳим муаммолардан ҳисобланади. Бугунги кунда ҳам баъзи оқимлар томонидан “Ислом халифалиги”ни қуриш ғояси илгари сурилмоқда. Агарда тарихга назар ташланса, бу масала ҳам даврий такрорланиб турганига гувоҳ булиш мумкин. “Шарҳ ал-ақоид ан-насафия” асарида бу тўғрида қуйидагича, баён қилинган: “Халифалик ўттиз йилдир. Ундан кейин подшоҳлик ва амирликдир”.\nУшбу фикрини исботлаш мақсадида аллома Тафтазоний Расулуллоҳ соллаллоҳ алайҳи ва салламдан қуйидаги ҳадисни келтиради:.\n“Мендан кейин халифалик ўттиз йилдир. Ундан кейин кейин подшоҳлик ва амирликларга айлиниб кетади ”. Мазкур ҳадис саҳиҳ бўлиб, бир қанча муҳаддислар томонидан ривоят қилинган. Шундан кейин, Аллома Тафтазоний саҳоба ҳазрати Али каррамаллоҳ важҳаҳунинг мазкур ўттиз йилнинг бошида туришлигини айтганлар. Ундан кейин ҳукмронлик қилганлар эса, подшоҳ ва амирлар бўлади, дейдилар. Жумладан, саҳоба Муовия разийаллоҳу анҳу ва ундан кейинги амирлар халифалардан эмаслигини айтилади.\nАллома Тафтазоний ҳам ҳозирги даврда халифалик тузишни тарғиб қилувчилар доим келтирадиган ҳадиси шарифга эътибор қаратган. Расулуллоҳ соллаллоҳу алайҳи ва салламдан куйидаги ҳадис келтирилади: “Ахли қибладан ким ўз замонасининг имомини танимасдан вафот этса, кофир бўлиб вафот этибди”.\nАллома Тафтазоний мазкур ҳадис эътиборидан уммат Набий (с.а.в.) вафотидан кейин энг муҳим ишни қилдилар. Яъни, ўзларига рахбарни тайинладилар. ҳатто, Расулуллоҳ соллаллоҳу алайҳи ва саллам дафн қилинмасдан олдин бу ишни амалга оширдилар ва бу ишни ҳар бир рахбар вафотидан кейин хам давом эттирдилар, деганлар. Яъни, бу ерда ҳеч қандай халифалик ҳақида гап-сўз йўқ. Мазкур ҳадисда ҳар бир даврдаги, ҳар бир юртнинг ўзлари тинч йўл билан сайлаб қўйган рахбарлари назарда тутилган. Ҳадисда тилга олинган “имом” сўзи диний рахбар – масжид имомини ҳам, сиёсий рахбар – давлат рахбарини ҳам назарда тутади. Фиқҳий манбаларда ҳам “имом” сўзи ана шу икки маънода қўлланади. Ундан фақат “халифа”ни эътиборга олиш маъноси йўқ.\nХалифаликни ва халифалик тузишни тарғиб қилувчилар ўзларининг ғаразли мақсадлари учун шу маънодаги қуйидаги саҳиҳ ҳадиси шарифни яшириб келадилар: “Кимки итоатдан чиқиб ва жамоатдан ажралиб вафот қилса, жоҳилият ўлиги холда ўлиб кетади. Кимки умматимга қарши чиқиб, яхшисини ҳам, ёмонини ҳам (буйинига қилич ва болта ила) ура бошласа, уларнинг мўъминлигига парво қилмай қўйса, уларнинг аҳдлашган кимсаларига вафо қилмаса, у мендан эмас! Кимки асабийликка чақирадиган кўр байроқ остида уришса, ёки асабийлик билан ғазабланаверса, у ўлдирилса, жаҳолат холида ўлдирилган бўлади!”.\nМазкур ҳадиси шарифда Расулуллоҳ соллаллоҳу алайҳи ва саллам ҳозирги кунда аҳмоқона “ҳалифаликни қайта қуриш” режаси билан мўъмин-мусулмонларга қарши чихқаётган, мусулмонларни ўлдираётган, асабий ва серғазаб нокасларни огоҳлантирмоқдалар, уларнинг ўзлари жаҳолатда, ҳаром ўлим топишлари тўғрисида башорат қилмоқдалар.\nХулоса қилиб шуни таъкидлаш керакки, “халифаликни қайта қуриш” масаласи асрлар давомида турли фирқалар томонидан даврий равишда кўтарилиб турган. Бугунги кунда ҳам бу масала баъзи адашган фирқалар томонидан кўтарилмоқда. Юқорида келтирилган далиллар мазкур оқимларнинг қарашлари нотўғрилигини исботлайди ва уларнинг қилаётган бу даъволари фақат ўзларининг ғаразли мақсадларини ниқоблашдан ўзга ҳолат эмас эканини кўрсатади.\nНавоий вилоят бош имом хатиби Тоҳиржон Рўзиев\n"Фасодни иложи" ...\nҚуръон ва ҳадисларда экстремистик ғояларга\nҚуръон ва ҳадисларда экстремистик ғояларга қарши раддиялар ...\n"Ҳизбут- тахрир ал- исломий".\n"Ҳизбут- тахрир ал- исломий". ...\nТатуаж билан намоз ўқиш\n“ТИЛ ДИЛ КAЛИТИ”.\n" Фасодни иложи"\nИслом динида инсон қадри


“Омикрон” қайтарган чекловлар, яширилаётган қизлар ҳомиладорлиги, депутатларни огоҳлантирган Ғиёсов – янгиликлар дайжести | Qalampir.uz\n“Омикрон” қайтарган чекловлар, яширилаётган қизлар ҳомиладорлиги, депутатларни огоҳлантирган Ғиёсов – янгиликлар дайжести\nЖамият\t01 Декабрь 2021 20:50 5718\nБугун, 1 декабрь куни Ўзбекистон ва халқаро майдонда қандай муҳим воқеликлар содир бўлди? Бугунги кун тарих зарварақларида муҳр қолдира олдими? Энг муҳим воқеа-ҳодисаларнинг қисқача тафсилоти билан QALAMPIR.UZ дайжестида танишишингиз мумкин.\nРасман: ҳайдовчиларга қулоқчин орқали телефондан фойдаланишга рухсат берилди\nЎзбекистон Республикаси Президенти “Транспорт ва молия соҳаларидаги айрим ҳуқуқбузарликларни содир этганлик учун маъмурий жазолар либераллаштирилиши муносабати билан Ўзбекистон Республикасининг Маъмурий жавобгарлик тўғрисидаги кодексига ўзгартиш ва қўшимчалар киритиш ҳақида”ги қонунни имзолади.\nҲайдовчилар “права”сиз ҳаракатланиши мумкин бўлади. Қачондан?\nЎзбекистонда ҳайдовчиларга биометрлик паспорт ёки ID-картаси бўлса, ҳайдовчилик гувоҳномаси, транспорт воситасини рўйхатдан ўтказганлик ҳақидаги ва бошқа ҳужжатларни ўзи билан олиб юрмасликка рухсат берилади. Бу ҳақда “Транспорт ва молия соҳаларидаги айрим ҳуқуқбузарликларни содир этганлик учун маъмурий жазолар либераллаштирилиши муносабати билан Ўзбекистон Республикасининг Маъмурий жавобгарлик тўғрисидаги кодексига ўзгартиш ва қўшимчалар киритиш ҳақида”ги қонунда белгиланган.\nҚонун билан Маъмурий жавобгарлик тўғрисидаги кодекснинг 135-моддаси қуйидаги таҳрирда тўртинчи қисм билан тўлдирилди:\n“Агар Ўзбекистон Республикаси ички ишлар органлари ёки консуллик муассасалари томонидан берилган биометрик паспорт ёки идентификация ID -картаси бўлса, ҳайдовчидан транспорт воситасини бошқариш ҳуқуқини берувчи ҳужжат, транспорт воситасини рўйхатдан ўтказиш ҳужжатлари, шунингдек транспорт воситасига эгалик қилиш, унинг эгаси йўқлигида ундан фойдаланиш ёки уни тасарруф этиш ҳуқуқини тасдиқловчи, транспорт воситаси эгаларининг фуқаролик жавобгарлигини мажбурий суғурта қилиш бўйича суғурта полисини ўзи билан олиб юриш талаб этилмайди”.\nФуқаро Тошкент ҳокимлигига 250 минг долларли Mercedes совға қилди\nФуқаро Тошкент шаҳар ҳокимлигига бозор нархи 250 минг долларлик автомобиль совға қилди. Бу ҳақда пойтахт ҳокими Жаҳонгир Ортиқхўжаевнинг қарорида айтиб ўтилган.\n“Тошкент шаҳар ҳокимлиги ишлар бошқармаси ва фуқаро Латипова Зиёда Баҳромовнага тегишли Mercedes Benz S500 Hybrid русумли, давлат рақами 01М798НВ бўлган қора рангли енгил автотранспорт воситасини Тошкент шаҳар ҳокимлиги тасарруфига ихтиёрий равишда беғараз (текинга) бериш ҳақидаги таклифи маъқуллансин”, дейилади ҳоким қарорида.\n11 мамлакатдан Ўзбекистонга келганлар мажбурий карантинга олинади\nДунё бўйлаб коронавируснинг янги “омикрон” штамми кенг тарқалаётганини инобатга олиб, Ўзбекистонга айрим хориж давлатларидан кириб келган йўловчилар мажбурий карантинга олинади. Бу ҳақда Ўзбекистон Республикаси Соғлиқни сақлаш вазирлиги хабар бермоқда.\nҚайд этилишича, Ўзбекистон Республикасига Коронавируснинг кириб келиши ва тарқалишининг олдини олиш бўйича чора-тадбирлар дастурини тайёрлаш бўйича республика махсус комиссиясининг йиғилишида мамлакатимизда эпидемиологик вазият барқарорлигини сақлаб қолиш ва юртимиз ҳудудига коронавирус инфекциясининг янги “омикрон” штамми кириб келишига йўл қўймаслик мақсадида бир қатор янги тартиб ва чекловлар белгиланган.\nЎзбекистонда Янги йилни кўчага чиқмай, уйда нишонлаш тавсия қилинмоқда\nЎзбекистонда Янги йил байрамини оила даврасида, уйда нишонлаш тавсия этилмоқда. Мамлакат Соғлиқни сақлаш вазирлиги бу ҳақда алоҳида баёнот билан чиқди.\nҚайд этилишича, Ўзбекистон Республикасига Коронавируснинг кириб келиши ва тарқалишининг олдини олиш бўйича чора-тадбирлар дастурини тайёрлаш бўйича республика махсус комиссиясининг йиғилишида мамлакатда эпидемиологик вазият барқарорлигини сақлаб қолиш ва мамлакат ҳудудига коронавирус инфекциясининг янги “омикрон” штамми кириб келишига йўл қўймаслик мақсадида бир қатор янги тартиблар белгиланган.\nТурин талабасининг ўлими тафсилотлари маълум қилинди\nАввалроқ Турин политехника университетининг 18 ёшли талабаси бир мушт туширилиши оқибатида вафот этгани ҳақида хабар берган эдик.\n“Tezkor xabarlar” информацион дастурининг маълум қилишича, ушбу ҳодиса юзасидан Ички ишлар органлари ходимлари тезкор суриштирув ишларини олиб борган.\nАниқланишича, жорий йилнинг 25 ноябрь куни соат 12:30 ларда Турин политехника униврситетининг ҳовлисида ўзаро келишмовчилиги бўлган С. ва М. қўл бериб кўришиб, ярашган вақтда улар билан бир курсда ўқийдиган С. ярашиб олганлигини сўраган. Бу орада эса жабрланувчи Ш.Р. келиб, С. исмли шахсга арашлашмаслигини айтган.\n“Ўзбекистон эрта туғруқ бўйича 200 та мамлакат ичида 150-ўринларда туради. Лекин бу дегани бизда бу ҳолатлар бўлмайди, кузатилмайди дегани эмас. Эрта туғруқ ва эрта турмуш нафақат ССВда балки Сенатда ҳам алоҳида ўрганилади. Мен бу борада бир неча бор ахборот ҳам берганман. Ростини айтсам, ҳозир аниқ рақам эсимда йўқ”, деб жавоб берди Элмира Боситхонова.\nШу ўринда, Сенатнинг Хотин-қизлар ва гендер тенглик масалалари қўмитаси раиси Малика Қодирхонова Боситхонованинг жавобига қўшимча равишда ўзида тегишли статистикалар борлигини очиқлади. QALAMPIR.UZ статистика маълумотларини олиш мақсадида Сенатнинг Хотин-қизлар ва гендер тенглик масалалари қўмитаси билан боғланиб, қўмита раиси Малика Қодирхонова беришни айтган маълумотларни сўради. Қўмитадан телефон орқали жавоб берган шахс, бу масалада Малика Қодирхонова билан гаплашгани, аммо қўмитада эрта туғруқ ҳақидаги маълумотлар бўлса-да, бу статистикани бера олмаслигини маълум қилди.\nҒиёсов тенглик, Ризаев дахлсизлик дейди. Ўзи нима гап?\nБугун, 1 декабрь куни ижтимоий тармоқда Ички ишлар вазирлиги Матбуот хизмати раҳбари Шоҳруҳ Ғиёсовнинг депутатлар дахлсизлиги йўл ҳаракати қоидасини бузиш учун сабаб бўла олмаслиги ҳақида айтган гаплари тарқалди. У видеода депутатлар ҳам оддий одам каби йул ҳаракати қоидаларига амал қилмаса, жавобгарликка тортилишини эслатиб қуйган.\nОлий Мажлис Қонунчилик палатаси депутати Наврўз Ризаев Facebook саҳифасида Ички ишлар вазирлиги Матбуот котиби Шоҳруҳ Ғиёсовни депутатларга таҳдид қилишда айблади.\n“ИИВ матбуоти бошлиғидан жавоб кутаман. Ким “ГАИ”ларга топшириқ бериш ваколатини берган, қайси қонун? Бу ходим ваколатидан чиқмаганми? Ғиёсовни вазирига шахсан талаб қўяман, бу таҳдид. Ким ҳақида гапиряпман, деб ўйлаяпсизми, масъул вазифадаги одам? “Погон”ни ҳаммаям кўтаролмайди...”, дея пост қолдирган Наврўз Ризаев ўзининг Facebook саҳифасида.\nАҚШдаги мактабда ўқувчи отишма уюштирди\nКеча, 30 ноябрь куни АҚШнинг Мичиган штати, Оксфорд шаҳридаги мактабда содир бўлган отишмада уч киши ҳалок бўлди, саккиз киши жароҳатланди. Бу ҳақда полиция хабар берган.\nМактабдаги отишма сешанба куни тушдан кейин содир бўлган. Фавқулодда вазият ҳақида сигнал олганидан беш дақиқа ўтгач, ҳужумчи полиция томонидан қўлга олинган, у қуролни туширган ва таслим бўлган. Ўқ отган 15 ёшли мактаб ўқувчиси бўлиб чиққан, у ярим автоматик тўппонча билан қуролланган бўлган.\nМьянманинг 76 ёшли собиқ раҳбари 100 йилга қамалиши мумкин\nЖорий йилнинг 1 февралидаги ҳарбий тўнтаришдан сўнг ҳибсга олинган Мьянманинг собиқ раҳбари Аун Сан Су Чжи агар суд унга қўйилган барча айбларни тасдиқласа, жами 100 йиллик қамоқ жазосига ҳукм қилиниши мумкин. Бу ҳақда ТАСС хабар бермоқда.\nҚайд этилишича, кеча, 30 ноябрь куни Аун Сан Су Чжига коррупция айблови қўйилган ва унга нисбатан ҳукм ўқилиши кутилган, бироқ суд ҳеч қандай изоҳсиз 6 декабрга қолдирилган.\nТаъкидланишича, 76 ёшли Аун Сан Су Чжига ҳозирда 10 та жиноий иш қўзғатилган. Хусусан, Мьянма Британия мустамлакаси бўлган йилларда қабул қилинган давлат сирларини ошкор этмаслик тўғрисидаги қонун ҳужжатларини бузганлиги учун ҳам собиқ раҳбарга нисбатан жиноий иш қўзғатилган. Айбловларнинг асосий қисми коррупция ҳамда вертолёт сотиб олишда давлат маблағларини ўзлаштириш билан боғлиқ. Қолаверса, Аун Сан Су Чжи 600 минг доллар пора ва тилла тақинчоқларни олганликда ҳам айбланмоқда.\n"Омикрон” глобал иқтисодиёт тикланишини шубҳага қўйди – Путин\nКоронавируснинг “омикрон” штамми тарқалиши оқибатларининг жиддийлиги яқин ҳафталарда аниқ бўлади, аммо у аллақачон глобал иқтисодиётнинг тикланиш суръатларини шубҳа остига қўйди. Бу ҳақда Россия Президенти Владимир Путин “ВТБ капитала” форумида гапирган.\nШу муносабат билан у ҳукуматга ҳаракатлар режасини янгилаш бўйича топшириқ берган ва яна жаҳон ҳамжамиятини кучларни бирлаштиришга чақирган.\n“Яқин ҳафталарда янги штаммнинг оқибатлари қанчалик жиддий эканлиги маълум бўлади. Бироқ, вируснинг ҳар қандай ўзгаришига тайёр бўлиш кераклиги аниқ. Ҳукуматдан бир ҳафта ичида коронавируснинг янги штаммининг тарқалиш хавфи билан боғлиқ янгиланган чора-тадбирлар режасини тайёрлашни сўрайман”, деган Путин.\nЧимаев UFC’да қайси мамлакат номидан иштирок этишини маълум қилди\nЯрим ўрта вазн тоифасида енгилмас UFC жангчиси Ҳамзат Чимаев (10-0) қайси давлат вакили эканлиги ҳақида айтиб ўтди.\n“Мен Россия вакилиман дейишим мумкин. Чунки ҳар бир чечен Россия паспорти билан юради. Россиядаги барча миллатлар бир хил паспортга эга. Мен дунё одамиман. Нима учун, “у чечен”, “у рус”, деб айтишимиз керак. Байроқ билан чиқмаслигимнинг сабаби бор. Байроқлар ўзгаради. Масалан, СССРда битта байроқ бор эди, энди Россияники умуман бошқача. Бироқ одамлар ўзгармайди. Мен барча яхши инсонлар томонидаман”, дейди Чимаев.\nЛевандовскига “Олтин тўп” топширилиши мумкин\n“France Football” журнали бош муҳаррири Паскал Феррет нашр 2020 йилги “Олтин тўп” маросимини бекор қилиш ҳақидаги қарорни қайта кўриб чиқиши ва совринни “Бавария” ҳужумчиси Роберт Левандовскига топшириши мумкинлигини маълум қилди.\n“Биз бу ҳақда ўйлашимиз мумкин, лекин шу билан бирга овоз беришга асосланган “Олтин тўп” тарихини ҳурмат қилишимиз керак. Ўтган йили Левандовски “Олтин тўп”ни қўлга киритганига ишончимиз комил эмас. Чунки овоз бериш бўлмаган. Аммо ўтган йили Левандовскида ажойиб имконият бўларди”, дейди Феррет.\n“Ливерпуль” бразилиялик Жаҳон чемпиони билан шартнома имзолади\nАнглиянинг “Ливерпуль” жамоаси дарвозабонлар билан ишловчи бразилиялик Клаудио Таффарел билан шартнома имзолади. Бош мураббийи Юрген Клопп эса Таффарелни таклиф қилиш сабаблари ҳақида гапирди.\n“Биз жамоада дарвозабонлар фалсафасини яратмоқчимиз, чунки футболда дарвозабон позициясига алоҳида аҳамият касб этади. Алисон билан ҳам суҳбатлашдик, мураббийлар штабимизни Таффарель билан кучайтириш орқали бунга ечим топдик. Ўйлаймизки, бу таклиф кўп нарсага янгича қарашга имкон беради”, дейди Клопп.


СБХ / 2019 йил / № 05 / Шахсий манфаат\nКорхона (МЧЖ) электр техникасини сотади, савдо шохобчалари (дўконлари) кўп. Директор иши кўплиги сабабли ваколатларининг бир қисмини бошқа шахсга беришга қарор қилди.\nДиректор барча савдо шохобчаларидан касса ҳисоботларига илова сифатида ҳар куни жўнатиладиган чиқим касса ордерларини раҳбар ўрнига имзолаш ҳуқуқи учун бухгалтерия ходимларидан бирига ишончнома бериши мумкинми?\n– Чиқим касса ордерларини раҳбар ўрнига имзолаш ҳуқуқини бухгалтерия ходимига эмас, корхонада раҳбарлик вазифаларини бажарувчи ходимга ишониб топшириш мумкин.\nМазкур масала юзасидан норматив ҳужжатларда нималар дейилганини кўриб чиқамиз.\n«Масъулияти чекланган ҳамда қўшимча масъулиятли жамиятлар тўғрисида»ги Қонуннинг 10-моддаси:\nЖамият муассислари жамиятнинг ижро этувчи органларини сайлайдилар (тайинлайдилар)...\n«Бухгалтерия ҳисоби тўғрисида»ги Қонуннинг 13-моддаси:\nБухгалтерия ҳисоби субъектининг раҳбари имзолаш ҳуқуқига эга бўлган шахсларнинг иккита рўйхатини тасдиқлайди. Биринчи рўйхатга бухгалтерия ҳисоби субъектида раҳбарлик вазифаларини амалга оширувчи шахслар, иккинчисига эса, бухгалтерия ҳисоби ва молиявий бошқариш вазифаларини амалга оширувчи шахслар киради.\nЮридик шахслар томонидан касса операцияларини амалга ошириш қоидаларининг (АВ томонидан 22.06.2015 йилда 2687-сон билан рўйхатдан ўтказилган) 14-банди:\nТашкилот кассасидан нақд пулларни чиқим қилиш ... белгиланган тартибда расмийлаштирилган касса чиқим ордери ... асосида амалга оширилади. Ҳужжатларга ташкилот раҳбари ва бухгалтерия ҳисоби ва молиявий бошқариш вазифаларини амалга оширувчи шахс имзо қўйиши шарт.\nКелтирилган қонун ҳужжатлари қоидаларини таҳлил қилиб, қуйидаги хулосага келиш мумкин.\nМЧЖ директорини муассислар тайинлайди. Директор эса ҳужжатларни биринчи имзолаш ҳуқуқига эга бўлган раҳбарлик вазифаларини амалга оширувчи шахсни (шахсларни) буйруқ билан тасдиқлаши мумкин. Бунда мазкур шахс имзолаш ҳуқуқига эга бўлган корхона ҳужжатлари рўйхатини чеклаб қўйиш мумкин. Масалан, сизнинг ҳолатда бўлганидек, фақат касса ҳужжатларини. Директор ўринбосари ана шундай шахс бўлиши мумкин.\nҲар қандай ҳолда ҳам бухгалтерия ходими раҳбар каби ҳужжатларни имзолаш ҳуқуқига эга шахс бўла олмайди. Бухгалтер корхонада раҳбарлик вазифаларини амалга оширмайди. У иккинчи имзо қўйиш ҳуқуқига эга бўлган бош бухгалтерга бўйсунади.\nЧакана савдо корхоналаридаги инкассация далили бўйича чиқим касса ордерларининг имзоланиши бирмунча расмий тусга эга эканлигини ҳам қайд этиш мумкин. Амалда у кассадаги маблағлар сарфланганидан (инкассация қилинганидан) сўнг қўйилади. Бу харажатни чет ташкилот – инкассация хизмати ёки банк кассаси тасдиқлайди. Амалдаги тартиб норматив ҳужжатларда қайд этилган экан, унга риоя этиш лозим.